5 Tanda ECU Kereta Rosak dan Punca ECU Kereta Rosak Yang Perlu Anda Tahu

Search

Home
BM
5 Tanda ECU Kereta Rosak dan Punca ECU Kereta Rosak Yang Perlu...

By

Ahmad Azwadie Azman

Man using car diagnostic scan tool

Unit kawalan elektronik atau
 electronic control unit
 (ECU kereta) merupakan salah satu komponen terpenting dalam kebanyakan model kenderaan moden hari ini. ECU kereta atau turut dikenali sebagai modul kawalan enjin (
engine control module
, ECM) menghubungkan enjin dengan sistem komputer dalam kereta. Ia memainkan peranan penting dalam menguruskan kebanyakan fungsi enjin, mengawal selia kebanyakan komponen termasuk sistem dan subsistem dalam enjin kereta. ECU kereta rosak boleh menjejaskan keseluruhan fungsi kereta. Oleh sebab itu, penting untuk anda kenal pasti tanda ECU kereta rosak untuk mengelakkan risiko pembaikan yang lebih serius.

Apa itu ECU Kereta? Apa Fungsi ECU Kereta?

ECU kereta secara asasnya berperanan sebagai komponen elektronik utama kenderaan dan bertindak sebagai pusat kawalan atau komputer utama enjin. Fungsi ECU kereta adalah untuk mengawal prestasi dan fungsi kebolehpanduan (
drivability
) sesebuah kenderaan, selain menguruskan nisbah bahan api dan udara serta pemasaan enjin (
timing
). ECU kereta bertanggungjawab membuat pelarasan berterusan pada enjin kereta. Ia mendapatkan maklumat daripada sensor yang tersedia dalam sistem kereta dan menggunakan maklumat tersebut untuk mengira serta menala percikan dan bahan api yang sesuai bagi mengekalkan prestasi, kuasa dan kecekapan maksimum.

ECU Kereta Rosak: 5 Tanda ECU Kereta Rosak

Kebanyakan fungsi penting dalam kereta moden hari ini dikawal selia oleh ECU kereta. Jika ECU kereta rosak, ia boleh menyebabkan pelbagai risiko masalah lain. Dalam sesetengah keadaan, ECU kereta rosak boleh menyebabkan kereta tidak boleh
start
 atau digunakan langsung. ECU kereta rosak atau tidak berfungsi dengan baik biasanya akan menunjukkan tanda-tanda tertentu sebagai amaran kepada pemandu. Carsome menyenaraikan lima (5) tanda ECU kereta rosak untuk panduan anda seperti berikut:

1. Prestasi Enjin Merosot

Masalah berkaitan prestasi enjin merupakan salah satu tanda ECU kereta rosak. Biasanya, isu prestasi enjin yang semakin merosot dikaitkan dengan ECU kereta. ECU kereta yang bermasalah boleh menjejaskan pemasaan enjin sekali gus menyebabkan kecekapan kuasa semasa proses pembakaran dalaman berkurangan berbanding kebiasaan. Ia sekali gus menjejaskan keupayaan kereta anda untuk memecut dengan baik. Jika anda mengesan sebarang masalah semasa memecut, besar kemungkinan ia disebabkan oleh ECU kereta yang rosak.

2. Enjin Kereta Tersedu-sedu, Semput

Selain prestasi enjin yang lemah, enjin kereta tersedu-sedu atau enjin semput semasa tekan pedal minyak juga salah satu simptom lain yang menandakan kemungkinan ECU kereta rosak atau tidak berfungsi dengan baik. Unit kawalan elektronik kereta yang rosak boleh menjejaskan
prestasi enjin kereta

dan menyebabkan enjin kereta tersedu-sedu atau semput (
stalling
 atau
misfiring
). Biasanya, masalah ini berlaku secara tidak tetap – ia boleh tersedu-sedu atau semput secara tiba-tiba dan kembali normal pada bila-bila masa. Jika anda mengesan tanda ini pada kereta anda, bawa kereta anda ke bengkel dengan segera untuk pemeriksaan lanjut.

3. Lampu Amaran
Check Engine
 Menyala

Petunjuk lain yang paling jelas menunjukkan masalah pada ECU kereta anda ialah
lampu amaran

Check Engine
 menyala pada
dashboard
 kereta. Lampu
Check Engine
 biasanya akan berkelip-kelip atau menyala (berwarna merah) sekiranya sistem komputer mengesan sebarang potensi masalah pada enjin sama ada kerosakan sensor atau litar dalam kereta. Meskipun begitu, ada situasi lampu
Check Engine
 menyala meskipun tiada kerosakan atau masalah pada ECU kereta. Anda disarankan untuk mendiagnosis sistem komputer kereta untuk mengenal pasti isu pada kereta anda sama ada ECU kereta rosak atau kerosakan komponen lain dalam kereta anda.

Diagnosis ECU Kereta

Sistem komputer kereta akan didiagnosis untuk mengenal pasti isu pada kereta. Ia biasanya dilakukan dengan menyambungkan OBD
reader
 ke port diagnostik. OBD
reader
(atau turut dikenali sebagai pengimbas diagnostik atau alat pengimbas) ialah sejenis peranti yang digunakan untuk membaca memori ralat dan data yang direkodkan pada sistem kenderaan anda. Dengan menggunakan peranti ini, anda boleh mengetahui sama ada sistem komputer kereta menghasilkan sebarang kod ralat. Kod P0600 merupakan antara kod ralat yang biasa ditemui semasa diagnosis ECU kereta dilakukan:

Kod P0600 – Biasanya menandakan terdapat masalah dengan salah satu
sensor
 yang disambungkan ke ECU kereta anda. Ia juga menunjukkan kemungkinan ralat pada sistem pendawaian.

4. Peningkatan Penggunaan Bahan Api

Unit kawalan elektronik kereta yang rosak boleh menyebabkan masalah pada komponen enjin kereta. ECU kereta rosak boleh menjejaskan kadar kecekapan bahan api kereta – enjin berdepan masalah kesukaran untuk mengetahui jumlah bahan api yang sesuai untuk dihantar ke proses pembakaran dalaman. Kerosakan ECU kereta ini sekali gus menyebabkan enjin membakar lebih banyak bahan api daripada kebiasaan untuk mengekalkan keperluan pemanduan biasa. Dalam erti kata lain, anda perlu mengeluarkan lebih banyak kos untuk mengisi petrol setiap bulan hanya untuk mengekalkan prestasi pemanduan biasa.

5. Kereta Tak Boleh
Start

Kereta tak boleh
start
 atau sukar dihidupkan merupakan salah satu tanda ECU kereta rosak. Jika kereta tidak hidup tanpa anda mengetahui puncanya, besar kemungkinan ia disebabkan oleh unit kawalan elektronik kereta yang telah rosak atau tidak berfungsi. ECU kereta yang rosak akan menjejaskan kawalan enjin dan menyebabkan kereta tidak boleh
start
 seperti biasa. Selain itu, anda mungkin berdepan situasi kereta tak boleh
 start
 bunyi
crank
 – situasi ini berlaku disebabkan ECU kereta tidak dapat menghantar input elektronik kepada enjin seperti biasa. Tanda ini juga boleh disebabkan oleh pelbagai masalah lain – anda disarankan untuk dapatkan diagnosis lengkap daripada mekanik profesional untuk mengetahui punca tepat.

Artikel Berkaitan:

Kereta Tak Boleh Start? Jangan Panik, 5 Punca Kereta Tak Boleh Start Yang Perlu Anda Tahu

ECU Kereta Rosak: 5 Punca ECU Kereta Rosak

Secara amnya, ECU kereta memainkan fungsi yang sama seperti CPU dalam komputer.
Electronic Control Unit
 atau Unit Kawalan Elektronik berfungsi mengawal ciri-ciri dan sistem tertentu dalam kenderaan seperti enjin kereta, stereng kereta, tingkap kuasa,
kunci kereta
 termasuk beg udara dan sistem keselamatan asas seperti brek kecemasan automatik. ECU kereta juga terdedah kepada risiko kerosakan – Carsome menyenaraikan lima (5) punca ECU kereta rosak untuk panduan anda seperti berikut:

1. Bateri Kereta Kong

Bateri kereta dilengkapi dengan sel elektronik yang perlu berfungsi secara optimum bagi memastikan ECU kereta sentiasa berada dalam keadaan baik. Jika mana-mana sel dalam bateri kereta kong atau mati, lama-kelamaan ia akan menjejaskan prestasi ECU kereta. Ia sekali gus menyebabkan ECU kereta rosak dan meningkatkan risiko
kereta tak boleh
start
. Sentiasa pastikan bateri kereta berada dalam keadaan baik untuk mengurangkan risiko kerosakan ECU kereta.

Artikel Berkaitan:
Tanda Bateri Kereta Kong, Tip Penjagaan Bateri Kereta Anda Perlu Tahu

2. Kakisan, Kehausan

ECU kereta biasanya dilengkapi dengan penutup kedap atau
seal
 di sekelilingnya yang berfungsi menghalang kelembapan udara luar daripada masuk ke dalam ECU. Meskipun begitu, penutup kedap ini masih terdedah kepada risiko kerosakan seperti haus. Penutup kedap yang haus boleh menyebabkan kelembapan udara luar memasuki ruang dalam ECU. Udara yang lembap boleh menyebabkan kakisan terbentuk dalam ECU dan jika tidak dibersihkan, ia boleh menyebabkan ECU kereta rosak dan tidak berfungsi dengan optimum.

3. Voltan ECU Rendah

Secara asasnya, purata voltan terbaik untuk ECU kereta mestilah sekurang-kurangnya minimum 9 volt hingga 12 volt. Anda boleh memeriksa jumlah voltan ECU anda dengan menyambungkan tolok voltmeter atau
voltmeter gauge
 (sejenis alat yang digunakan untuk mengukur voltan) pada ECU. Peranti ini akan mengesan jumlah voltan yang mengalir pada ECU kereta. Jika voltan ECU rendah sekitar 6 volt atau kurang, ia boleh menyebabkan masalah pada ECU kereta anda.

4. Cara
Jumper
 Kereta yang Tidak Betul

Proses
 jumper
 kereta yang tidak dilakukan dengan betul juga meningkatkan risiko kerosakan pada ECU kereta. Oleh sebab itu, anda disarankan untuk memastikan kabel
 jumper
 bateri kereta dipasang dengan betul setiap kali proses
 jumper
 kereta dilakukan. Jika tidak pasti, anda boleh rujuk artikel
Cara
 Jumper
 Kereta yang Betul
 untuk panduan anda. Kabel jumper bateri kereta yang tidak dipasang dengan betul boleh memendekkan jangka hayat ECU kereta anda. Malah, anda juga terdedah pada kos pembaikan yang lebih tinggi untuk sekiranya perlu membaiki atau tukar ECU kereta.

5.
Starter
 Kereta Rosak

Starter
 kereta kebanyakan model kereta moden hari ini dilengkapi dengan pelbagai jenis
sensor
 tertentu – salah satunya berfungsi mengawal jumlah voltan yang diterima oleh ECU. Jika
sensor
 ini rosak, ia boleh menyebabkan ketidakstabilan jumlah voltan yang diterima oleh ECU. Malah, ia juga mungkin boleh menyebabkan risiko kerosakan lain pada kereta anda. Selain itu, penggantian
starter
 kereta juga boleh menyebabkan kerosakan pada ECU kereta sekiranya
starter
 kereta
 yang baharu tidak serasi dengan ECU kereta anda. Oleh sebab itu, anda perlu pastikan
starter
 kereta baharu sesuai dengan kereta anda untuk mengelakkan kerosakan pada ECU kereta.

ECU Kereta Rosak: Anggaran Kos Tukar ECU Kereta

Secara asasnya, harga tukar ECU kereta boleh menelan kos yang agak tinggi. Komponen ECU kereta Myvi misalnya, dijual secara
 dalam talian
 pada harga sekitar RM350 hingga RM1,200. Namun begitu, kos penggantian ECU kereta biasanya berbeza bergantung pada jenama dan model kereta anda. Dalam kebanyakan kes, ECU kereta rosak boleh dibaiki dan diprogramkan semula (ECU
refurbished
) sekali gus membolehkan penjimatan dengan lebih baik. ECU terpakai biasanya boleh didapati pada harga yang lebih murah iaitu sekitar RM300 hingga RM500. Harga ECU terpakai ini mungkin berbeza bergantung pada tahap kerosakan, kualiti kerja yang dilakukan dan jenis ECU kereta anda.

Selain itu, sekiranya anda ingin
beli kereta terpakai yang selamat dan berkualiti
,
 layari laman web Carsome untuk info lanjut. Carsome merupakan

platform jual beli kereta terpakai
 yang menawarkan rangkaian pilihan kereta terpakai yang berkualiti, terbaik dan selamat dengan harga yang berpatutan.

Ahmad Azwadie Azman


Search

Home
BM
Tanda-tanda Enjin Kereta Anda Mungkin Perlu Overhaul

By

Carsome Author

Kereta anda mengeluarkan asap berwarna putih? Enjin kereta anda menghasilkan bunyi pelik semasa berhenti, bergerak atau memecut?
Temperature
 atau suhu kereta anda naik secara tiba-tiba dengan kerap? Jika situasi ini berlaku kepada semasa anda sedang memandu, anda mungkin boleh mempertimbangkan untuk mendapatkan nasihat profesional daripada mekanik yang boleh anda percayai. Ia mungkin petanda bahagian enjin kereta anda sedang mengalami masalah yang serius yang memerlukan perhatian segera–dalam kes tertentu, proses
overhaul
 enjin atau turun enjin perlu dilakukan terhadap kereta anda.

Secara amnya, proses turun enjin ini boleh dianggap sebagai mimpi ngeri dalam kalangan pemilik kereta. Ini kerana, proses ini menelan belanja yang bukan sedikit–boleh mencecah sehingga empat angka dan memakan masa beberapa hari atau minggu untuk disiapkan.

Apa itu
Overhaul
 atau Turun Enjin?

Secara amnya,
overhaul
 atau turut dikenali sebagai turun enjin dalam kalangan pemilik kereta merupakan proses membaik pulih enjin kenderaan secara menyeluruh. Ia merujuk pada proses meleraikan enjin dan komponennya bagi membolehkan mekanik atau juruteknik mengenal pasti dan membaiki punca masalah secara terus pada komponen enjin yang terlibat. Proses ini boleh dikatakan sebagai suatu proses yang sangat rumit dan memerlukan penelitian.

Komponen enjin kereta akan dibuka, dibersihkan, dibaiki dan akan dipasang semula sebelum diselaraskan. Setelah penggantian komponen-komponen yang terlibat selesai, ia perlu dipasang semula dengan betul. Jika tersilap langkah, ia boleh boleh mengakibatkan kerosakan enjin sedia ada bertambah serius dan menyebabkan peningkatan kos penyelenggaraan yang lebih besar. Ia biasanya dilakukan apabila sesebuah enjin kereta mengalami masalah seperti berikut:

Enjin mengalami kepanasan yang melampau sehingga melebihi paras normal;

Terdapat komponen yang patah, retak atau bocor;

Timing belt
 atau tali sawat pemasaan putus;

Prestasi enjin menurun;

Minyak enjin berkurangan walaupun tiada kebocoran yang ketara pada bahagian gasket;

Enjin bergegar.

Apakah Perbezaan Antara
Top
 dan
Full Overhaul
?

Lazimnya, proses
top
 atau
 full overhaul
 dilakukan terhadap sesebuah enjin kereta bergantung pada tahap kerosakan dan status kesihatan semasa enjin yang diperiksa. Anda boleh mengenal pasti perbezaan antara kedua-dua proses ini seperti berikut:

Top Overhaul
 Enjin

Proses ini merujuk pada proses
overhaul
 bahagian atas enjin tanpa perlu mengeluarkan keseluruhan enjin daripada badan kereta. Proses ini melibatkan penggantian atau penukaran komponen seperti kepala silinder, injap,
rocker arm
, kedap injap atau
valve seal
, skru silinder dan gasket kepala.

Full Overhaul
 Enjin

Proses ini pula merujuk pada keseluruhan enjin kereta dibuka dan dikeluarkan daripada badan kenderaan untuk diservis dan biasanya melibatkan kerosakan pada bahagian-bahagian yang sukar untuk dicapai. Oleh sebab itu, kos untuk
full overhaul
 lebih tinggi berbanding
top overhaul
. Kebiasaannya,
 full overhaul
 akan melibatkan proses penggantian atau penukaran komponen-komponen enjin seperti blok enjin,
crankshaft
,
bearing
(enjin dan piston), gelang omboh atau
piston ring
dan komponen-komponen lain.

Anggaran Kos/Harga
Top
 dan
 Full Overhaul

Secara amnya, kos dan harga untuk turun enjin kereta bergantung sepenuhnya pada jenis kerosakan atau permasalahan yang dihadapi, komponen yang perlu digantikan dan jenis
overhaul
 enjin yang dilakukan. Biasanya, kos atau harga untuk
 top overhaul
 bagi model-model Proton dan Perodua boleh mencecah sekitar RM800 hingga RM3,000. Manakala, kos untuk
full overhaul
 untuk model-model Proton dan Perodua boleh mencecah antara RM4,000 hingga RM5,000 dan ke atas.

Namun begitu, harga ini mungkin berubah dan berbeza bergantung pada permasalahan yang dihadapi–kos sebenar hanya boleh diketahui selepas pemeriksaan menyeluruh dilakukan.

Tanda-tanda Enjin Kereta Perlu
 Overhaul

Sama seperti manusia, kereta juga mempunyai masalah-masalah tertentu yang perlu dibaiki. Enjin kereta akan diperiksa untuk mengetahui sama ada terdapat sebarang kerosakan yang berlaku yang boleh menjejaskan prestasi dan fungsi enjin. Oleh sebab itu, anda disarankan untuk memastikan enjin kereta berada dalam keadaan baik. Anda juga dinasihatkan untuk tidak mengabaikan tanda amaran pada panel meter atau kluster instrumen sehingga boleh menyebabkan kerosakan teruk pada komponen kereta.

1. Kereta Keluar Asap Putih daripada Ekzos

Jika anda melihat asap berwarna putih keluar daripada ekzos kereta, ini bermaksud minyak enjin telah memasuki ruang pembakaran. Situasi ini berlaku disebabkan oleh gelang piston atau
piston ring
 yang sudah haus atau rosak.

2. Enjin Meragam Disebabkan Palam Pencucuh Berkerak

Palam pencucuh yang telah dicemari oleh minyak enjin yang bocor boleh menyebabkan kerak. Palam pencucuh yang berkerak secara tidak langsung boleh menjejaskan prestasi percikan api dan menyebabkannya tidak mampu berfungsi dengan optimum. Anda boleh mengesan tanda-tanda prestasi enjin kereta anda mula merosot:

Enjin meragam;

Bunyi pelik terhasil di bahagian enjin;

Enjin tersengguk-sengguk ketika memecut.

3. Minyak Hitam Kurang

Simptom enjin ‘makan minyak’ ini merupakan salah satu tanda enjin kereta anda memerlukan
overhaul
. Anda boleh memeriksa paras minyak enjin kereta anda secara berkala dengan menggunakan
dipstick
 untuk mengetahui paras sebenar minyak enjin dalam kereta anda.

4.
Temperature
 atau Suhu Enjin Kereta Naik

Suhu atau
temperature
 enjin yang kerap naik dengan tiba-tiba sehingga menyebabkan panas lampau (
overheating
) menandakan terdapat masalah kebocoran pada bahagian enjin yang menjejaskan nisbah mampatan. Ia biasanya disebabkan oleh gasket kepala silinder yang rosak lalu menyebabkan air radiator berkurangan dan memasuki ruang pembakaran.

Adakan Overhaul Enjin Kereta Dilindungi oleh Waranti?

Secara amnya, perkara-perkara yang melibatkan aspek penyelenggaraan, komponen kereta yang haus dan lusuh, kerosakan pada bahagian luar dan dalam kereta disebabkan oleh aspek penjagaan yang tidak baik tidak tertakluk pada perlindungan waranti. Anda boleh rujuk senarai panduan berikut untuk rujukan anda:

Penyelenggaraan berkala–tukar minyak hitam, tayar kereta dan lain-lain komponen;

Item yang haus dah lusuh–penggantian brek kereta, pad brek, klac, wiper kereta mentol lampu dan sebagainya;

Kerosakan pada bahagian luar/panel badan kenderaan seperti calar, kemik dan bahagian dalam seperti tempat duduk, aksesori dalaman kereta;

Kerosakan disebabkan oleh:

Aspek penjagaan yang tidak baik–mengabaikan penyelenggaraan kereta, pemanduan yang berbahaya;

Kemalangan–kemik pada bahagian luaran, cermin pecah dan sebagainya;

Faktor semula jadi seperti bencana alam.

Nota: Jaminan waranti mungkin berbeza bergantung pada tahap perlindungan yang dipilih, rujuk pengeluar kereta anda untuk maklumat lanjut.

Kerja-kerja
overhaul
 enjin bukan sahaja memerlukan kemahiran dan pengetahuan yang betul, malah ia juga memerlukan kos belanja yang besar. Oleh sebab itu, ada pemilik kereta yang memilih untuk menukar blok enjin berbanding
overhaul
 kerana kos pembaikan lebih murah. Anda disarankan untuk berbincang dengan mekanik anda untuk mendapatkan jalan penyelesaian yang terbaik untuk kedua-dua pihak. Anda juga boleh mendapatkan pandangan kedua daripada mekanik lain sebelum membuat keputusan.

Selain itu, jika anda sedang mempertimbangkan untuk
menjual mana-mana model kereta lama

dan berminat untuk
 mendapatkan model kereta terpakai
, layari laman web Carsome untuk info lanjut. Carsome merupakan
platform jual beli kereta terpakai

yang menawarkan tawaran harga terbaik dengan perkhidmatan yang mudah, cekap dan pantas.

Carsome Author


Search

Home
BM
Fuel Pump Rosak? Ini Tanda Fuel Pump Rosak yang Perlu Anda Tahu

By

Ahmad Azwadie Azman

Fuel pump
 atau pam minyak memainkan peranan penting dalam sistem pembakaran bahan api. Pam minyak bertanggungjawab membekalkan amaun bahan api yang mencukupi dari tangki minyak ke silinder enjin pada tekanan yang tetap. Ia sekali gus memastikan enjin kereta dapat beroperasi dan berfungsi dengan baik. Pam minyak atau
fuel pump
 rosak bukanlah suatu masalah yang boleh dipandang ringan. Secara umumnya, pam minyak kereta anda boleh haus atau lusuh dan boleh menyebabkan kerosakan yang serius pada kereta anda selari dengan kekerapan penggunaan. Oleh sebab itu, penting untuk anda membiasakan diri dengan fungsi, simptom dan tanda
fuel pump
 rosak.

Fungsi
Fuel Pump

Fuel pump
 atau pam minyak merupakan salah satu komponen penting kenderaan yang berfungsi menolak dan membekal amaun bahan api yang diperlukan oleh enjin pada tekanan yang tetap. Ia secara tidak langsung memastikan enjin kereta berada dalam keadaan baik dan dapat beroperasi dengan lancar. Bagi model kenderaan lama,
 fuel pump
 mekanikal akan digunakan, manakala kenderaan moden menggunakan
fuel pump
 elektrikal.

Meskipun menggunakan mekanisme yang berbeza,
fuel pump
 menjalankan fungsi yang sama iaitu menghantar bahan api seperti petrol atau diesel dari tangki minyak melalui penapis bahan api ke rel sistem bahan api. Ia kemudiannya akan diagihkan ke
injector
 atau penyuntik sebelum dipindahkan ke setiap ruang pembakaran silinder enjin. Bagi model kenderaan lama, pam akan menghantar bahan api ke karburator untuk proses selanjutnya.

Jenis
Fuel Pump

Secara amnya, terdapat dua jenis
 fuel pump
 yang biasa digunakan oleh kenderaan–
fuel pump
 mekanikal dan elektrikal. Pam minyak mekanikal biasanya digunakan oleh kenderaan lama, manakala pam minyak elektrikal biasanya digunakan oleh kenderaan yang lebih moden.

i.
Fuel pump
 mekanikal

Komponen ini biasanya ditemui pada blok enjin kereta lama–ia beroperasi menggunakan tenaga yang dihasilkan oleh gerakan enjin. Pam jenis ini mempunyai diafragma yang berada pada bahagian luar tangki minyak dan membekalkan enjin dengan bahan api pada tekanan rendah. Secara amnya, kebanyakan masalah yang berlaku pada pam jenis ini disebabkan oleh kerosakan pada bahagian diafragma. Oleh sebab itu, kebanyakan masalah kerosakan pam mekanikal mudah dikenal pasti dan dibaiki.

ii.
Fuel pump
elektrikal

Komponen ini terletak di bahagian dalam tangki minyak untuk membekalkan bahan api ke bahagian enjin pada tekanan tinggi menggunakan motor elektromagnetik. Pam elektronik secara amnya lebih kompleks–kebanyakan masalah kerosakan pada pam jenis ini sukar untuk dikenal pasti dan dibaiki. Ini kerana, pam elektrikal terdiri daripada beberapa komponen tertentu, jika salah satu daripada komponen ini bermasalah, ia menyukarkan proses mengenal pasti punca kerosakan. Berikut merupakan antara jenis pam elektrikal yang biasa digunakan:

In-tank
 – Kebanyakan kenderaan moden hari ini menggunakan
fuel pump
 yang terletak di bahagian dalam tangki minyak. Ia secara tidak langsung membantu melindungi modul dan membantu memastikannya berada pada suhu yang ideal.

Inline
 – Komponen ini lebih mudah untuk digantikan berbanding
 in-tank
. Pam jenis ini terletak di antara tangki minyak dan enjin sama ada di bahagian bawah kereta atau ruang enjin pada rel sistem bahan api.

Rotary vane
 – Sama seperti pam mekanikal,
rotary vane
 menggunakan sesar positif atau
positive displacement
 untuk menggerakkan bahan api. Rotor dengan dayung beroperasi di luar pusat di dalam rongga (
cavity
).

Gerotor – Pam gerotor juga turut menggunakan sesar positif tetapi menggunakan bahagian yang berbeza. Ia mengandungi dua gear memanca (
interlocking gear
)–gear dalaman bergigi dan gear gelang luar dengan cuping melengkung halus.

Tanda
Fuel Pump
 Rosak atau Bermasalah

Secara amnya, kedua-dua jenis
fuel pump
 boleh rosak disebabkan oleh masalah atau punca yang berbeza. Namun begitu, kedua-dua jenis
fuel pump
 ini menunjukkan simptom atau tanda fuel pump rosak bagi yang sama. Jika anda mengesan sebarang tanda
fuel pump
 rosak semasa memandu, anda disarankan untuk memeriksa dan menggantikan
fuel pump
 kereta anda dengan segera:

Kereta Anda Tersentak pada Kelajuan Tinggi

Sekiranya anda sedang memandu dan mendapati enjin kereta anda
sputter
 atau
 jerk
terutamanya pada kelajuan tinggi, kereta anda mungkin mengalami masalah kerosakan pam minyak. Masalah ini berlaku disebabkan pam minyak tidak dapat mengalirkan bahan api yang secukupnya ke bahagian bahagian enjin. Namun sebaliknya, enjin yang sepatutnya menerima bahan api hanya menerima udara.

Gangguan aliran bahan api ini secara tidak langsung menyebabkan enjin melangkau beberapa
stroke
 kuasa lalu menyebabkan enjin tersedak atau tersentak. Biasanya, masalah enjin tersentak atau tersedak ini berlaku selama seminit atau lebih pada peringkat awal kerosakan sebelum kembali beroperasi seperti biasa.

Kereta Hilang Kuasa Semasa Memecut

Sekiranya anda menyedari bahawa kereta anda sering kehilangan kuasa ketika cuba memecut dari 0 km/j, ia menandakan
fuel pump
 kereta anda mungkin menghadapi masalah. Secara amnya, proses memecut memerlukan lebih banyak bahan api sekali gus memaksa pam minyak kereta anda berkerja dengan lebih keras. Sekiranya pam kereta anda rosak, ia mungkin tidak dapat memenuhi permintaan operasi ini sekali gus menyebabkan enjin kehilangan kuasa semasa memecut. Jika situasi ini berlaku, anda mungkin perlu memeriksa
fuel pump
 kereta anda dengan segera.

Enjin Kereta Kehilangan Kuasa Semasa Menaiki Bukit atau Membawa Bebanan

Situasi pemanduan tertentu seperti memandu di kawasan berbukit atau membawa bebanan yang berlebihan boleh memberi tekanan kepada bahagian enjin kereta anda. Ia secara tidak langsung memaksa enjin menggunakan lebih banyak bahan api untuk menghasilkan prestasi pemanduan yang sama seperti pemanduan biasa. Sekiranya
fuel pump
 atau pam minyak kereta anda rosak atau tidak berada dalam keadaan baik, ia semestinya tidak dapat memenuhi peningkatan permintaan bahan api ini.

Malah, ia juga meningkatkan tekanan pada pam minyak yang sekali gus mengakibatkan enjin kehilangan kuasa kerana tidak dapat membekalkan aliran bahan api yang stabil ke bahagian enjin.

Kereta Anda Tidak Dapat Dihidupkan

Sekiranya tanda
fuel pump
 rosak diabaikan, ia boleh menyebabkan kos pembaikan yang lebih tinggi dan kerosakan yang lebih serius.
Fuel pump
 yang rosak tidak dapat mengepam bahan api yang mencukupi ke bahagian enjin anda sekali gus menyebabkan enjin kereta sukar untuk dihidupkan. Anda mungkin hanya mendengar

spark plug
 atau palam pencucuh
 anda menyala, namun oleh sebab tiada bahan api berjaya dipam masuk, enjin tidak dapat dihidupkan.

Untuk mengesahkan masalah enjin kereta tidak boleh dihidupkan berpunca daripada
fuel pump
 yang rosak, periksa tekanan dalam saluran bahan api dengan menggunakan alat pengukur tekanan bahan api. Jika bacaan sifar, besar kemungkinan
 fuel pump
 kereta anda telah rosak. Selain itu, anda juga boleh memeriksa kotak fius kereta anda; ia mungkin salah satu sebab enjin kereta anda tidak boleh dihidupkan.

Artikel Berkaitan:
Kereta Tak Boleh Start Bunyi Tik Tik? 7 Punca Kereta Tak Boleh Start yang Perlu Anda Tahu

Kuasa Enjin Kereta Naik Turun Secara Mengejut

Selain itu, jika anda mendapati kereta anda memecut secara tiba-tiba meskipun anda tidak menekan pedal minyak, ia mungkin menandakan fuel pump kereta anda rosak. Keadaan ini yang juga turut dikenali sebagai
surging
 berlaku disebabkan tekanan dalam saluran bahan api yang tidak konsisten. Ini kerana, motor pam minyak berusaha menolak permintaan berterusan untuk bekalan bahan api oleh enjin kereta.

Tanda
Relay Fuel Pump
 Rosak atau Bermasalah

Relay fuel pump
 merupakan komponen elektronik yang terdapat pada hampir semua kenderaan yang dilengkapi dengan enjin pembakaran dalaman. Ia biasanya terletak pada bahagian kotak fius dalam ruang enjin dan berfungsi sebagai suis elektronik utama yang mengawal kuasa ke pam minyak. Apabila
 relay
 dihidupkan, ia akan membekalkan arus kepada
fuel pump
 supaya ia dapat menjalankan fungsinya.

Oleh sebab itu, jika komponen
relay fuel pump
 rosak, ia boleh menyebabkan masalah pada pam minyak kereta anda. Biasanya,
relay fuel pump
 rosak akan menunjukkan beberapa simptom atau tanda-tanda kerosakan seperti berikut:

Enjin Pegun atau Stall

Sekiranya
 relay fuel pump
 mengalami masalah semasa kenderaan beroperasi, ia akan memutuskan aliran kuasa ke pam minyak sekali gus menyebabkan enjin berhenti. Kereta mungkin boleh dihidupkan semula selepas beberapa ketika, namun begitu ia bergantung sepenuhnya pada tahap kerosakan
relay
.

Enjin Kereta Tidak Hidup

Sekiranya
 relay fuel pump
 rosak, enjin kereta tidak dapat dihidupkan kerana kekurangan bahan api. Namun begitu, masalah ini mungkin juga berpunca daripada masalah komponen yang lain. Anda disarankan untuk lakukan pemeriksaan segera untuk mengenal pasti punca sebenar.

Tiada Bunyi Dihasilkan

Kebanyakan
fuel pump
 akan menghasilkan bunyi
 hum
 atau
whine
 yang dapat didengari dari dalam ruang kabin atau dari bahagian luar berhampiran tangki minyak jika diamati. Sekiranya
relay fuel pump
 rosak, ia akan memutuskan kuasa ke pam minyak sekali gus menyebabkannya tidak menghasilkan sebarang bunyi kerana tidak beroperasi.

Apa yang Perlu Dilakukan Jika
Fuel Pump
 Rosak?

Fuel pump
 atau pam minyak merupakan antara elemen penting komponen dalaman kereta anda. Ia berfungsi membekalkan bahan api yang diperlukan oleh enjin dengan konsisten bagi membolehkan enjin kereta beroperasi dengan baik. Sekiranya kereta anda menghadapi masalah kuasa yang lemah dan tidak konsisten, ia mungkin menandakan anda perlu menggantikan
 fuel pump
 kereta anda dengan segera.

Bila Pam Minyak Perlu Digantikan?

Fuel pump
 mengalami kehausan dan kerosakan bergantung pada tempoh masa dan cara penggunaan. Secara amnya, komponen ini bukan sebahagian daripada komponen yang perlu digantikan mengikut jadual penyelenggaraan biasa.
Fuel pump
hanya perlu digantikan apabila ia menunjukkan tanda-tanda kerosakan. Secara purata, jangka hayat penggunaan
fuel pump
 boleh bertahan sehingga lebih 150,000 km.

Berapa Kos Penggantian Pam Minyak?

Kos penggantian
fuel pump
 boleh menelan belanja antara RM180 hingga RM300 (atau mungkin lebih) bergantung pada jenis dan model serta usia kereta.

Bagaimana Pastikan Pam Minyak Berada dalam Keadaan Baik?

Langkah-langkah ini mungkin boleh membantu memanjangkan jangka hayat
fuel pump
 kereta anda:

Tukar penapis bahan bakar mengikut garis masa yang disyorkan oleh pengeluar. Penapis yang tersumbat memberi tekanan yang tidak diperlukan dalam sistem pembakaran bahan api.

Pastikan minyak berada pada tahap yang ideal dalam tangki kereta anda. Bagi
 fuel pump in-tank
 misalnya, petrol berfungsi sebagai penyejuk. Sekiranya minyak berada pada tahan yang rendah, ia secara tidak langsung menyebabkan
fuel pump
 menahan haba tambahan yang boleh merosakkannya.

Elemen paling penting dalam mengenal pasti masalah kereta adalah dengan mendengar dan memahami cara setiap satu komponen kereta berfungsi dan beroperas dalam penggunaan biasa. Dengan pengetahuan asas ini, anda secara tidak langsung dapat mengesan simptom-simptom yang lain daripada kebiasaan. Selain itu, sekiranya anda merancang untuk

beli kereta terpakai

atau

jual kereta terpakai

lama anda, layari laman web Carsome untuk info lanjut. Carsome merupakan platform jual beli kereta terpakai yang menawarkan pelbagai pilihan

kereta terpakai yang berkualiti
 pada harga yang berpatutan.

Ahmad Azwadie Azman


Search

Home
BM
Tanda-Tanda Sudah Tiba Masanya Untuk Menjual Atau Menukar Kereta Anda

By

Haziq Asyraf

Tiada yang kekal lama dalam kehidupan, termasuklah kereta anda yang setia berkhidmat bertahun lamanya. Walaupun dengan usaha yang bersungguh-sungguh dalam menjaga kereta, pengilang biasanya menganggarkan kereta mereka dapat bertahan dalam purata sehingga sepuluh tahun.
Oleh itu, apabila masanya sudah tiba, anda perlu
menjual kereta lama
 anda.

Tetapi, bilakah masa yang tepat untuk melakukannya? Bagaimana pula untuk mengenalpasti bahawa sudah tiba masanya untuk
menukar kereta
? Berikut adalah beberapa faktor yang boleh anda pertimbangkan.

Menaik Taraf Kereta Anda

Sekiranya anda telah memandu kereta yang sama sejak sepuluh tahun yang lalu, mungkin sudah tiba masanya untuk anda menaik taraf kereta anda. Kereta baharu didatangkan dengan teknologi moden yang dapat meningkatkan tahap keselamatan atau memudahkan pemandu.

Penjimatan minyak yang lebih baik juga merupakan salah satu faktor penting dalam menentukan bila masa yang sesuai untuk menjual kereta model lama yang kurang cekap, terutama sekali jika anda kerap memandu jarak jauh.

Setelah menaik taraf kepada kereta baru, kereta anda yang lama bolehlah dijual. Jika tidak, anda akan terbeban dengan aset yang nilainya kian menurun. Jualkannya secepat mungkin supaya anda boleh memaksimumkan nilainya.

Sebab lain mengapa anda mungkin mahu menjual kereta anda selepas menaik taraf adalah ruang yang tidak mencukupi. Tempat letak kenderaan sudah menjadi sesuatu yang premium, terutamanya jika anda tinggal di bandar. Jika anda (atau pasangan anda) tidak lagi menggunakan kereta lama, anda mungkin mahu menjualnya jika anda tidak mempunyai ruang untuk menyimpannya.

Menjual Kereta yang Masih dalam Keadaan Baik

Di samping itu, menjual kereta anda ketika ia dalam keadaan yang masih baik juga merupakan satu keputusan yang bijak. Dengan cara ini, anda boleh mendapatkan nilai jualan yang baik untuk kereta anda dan dapat mengelakkan dari menghadapi masalah kereta yang mungkin berlaku di masa hadapan.

Menjual kereta yang memerlukan banyak pembaikan adalah sangat leceh. Anda akan mengalami kesukaran dalam mencari pembeli yang berpotensi dan mereka yang berminat pula akan meminta harga yang jauh lebih rendah dari biasa. Sebelum nasi menjadi bubur, lebih baik jual sahaja kereta anda semasa ia masih elok untuk dapatkan harga yang lebih tinggi.

Mileage
 juga dapat mempengaruhi masa yang sesuai untuk menjual kereta anda. Selepas mencapai
mileage
 tertentu, nilai kereta anda akan menurun dengan drastik. Kalau boleh, jual kereta anda sebelum ia mencecah 100,000 kilometer, kerana waranti pengeluar biasanya hanya meliputi sehingga tempoh tersebut.

Jika kereta anda telah mencecah 150,000 kilometer, ini akan menjatuhkan nilai kereta anda dengan lebih banyak kerana kereta dengan jumlah
mileage
 sebanyak ini dianggap sebagai kereta lama, menjadikannya lebih sukar untuk dijual.

Perubahan Gaya Hidup

Dulu, anda masih bujang dan anda cuma mahu nampak bergaya dengan kereta kompak anda. Ia kecil, laju, dan tidak memerlukan tempat letak kereta yang besar. Tambahan pula, ia juga jimat minyak, jadi anda tidak perlu berbelanja banyak setiap kali keluar.

Kini, anda sudah pun berkahwin dan berkeluarga. Kereta kompak anda kini kelihatan sempit dan tidak mampu untuk memuatkan barang dapur, barangan bayi, dan kereta sorong yang anda perlu bawa setiap kali keluar.

Lebih teruk lagi, perjalanan pulang ke kampung setiap tahun juga menjadi tidak selesa kerana ruang yang sempit. Keselamatan anda dan ahli keluarga juga sedikit terganggu apabila memandu kereta yang kecil.

Kehidupan kita akan sentiasa berubah, begitu juga dengan jenis kereta kita. Mengikut contoh di atas, sudah tiba masanya untuk menukar kereta kompak tersebut dengan sesuatu yang mempunyai lebih banyak ruang – mungkin MPV atau SUV – yang sesuai dengan gaya hidup anda sekarang. Pokok pangkalnya, kereta merupakan satu alat (walaupun mahal harganya) yang perlu disesuaikan dengan gaya hidup kita, bukan sebaliknya.

Artikel berkaitan:

Panduan Lengkap Jual Beli Kereta Terpakai di Malaysia

Jual Kereta Anda dengan CARSOME untuk Ketenangan Fikiran

Apabila tiba masa untuk menjual kereta anda, memilih platform yang betul dapat menjimatkan masa dan tenaga anda. Inilah sebabnya mengapa CARSOME menjadikan proses menjual kereta dengan kami sangat mudah dan lancar.

Proses menjual kereta dengan CARSOME sangat senang dan anda boleh mendapat bayaran dalam masa satu jam*. Tambahan pula, semua urusan berkaitan dokumen akan diselesaikan oleh kami.

Untuk menjual kereta anda dengan kami, layari
carsome.my
 atau
muat turun aplikasi kami
 dan tempah sesi pemeriksaan percuma
. Selepas itu, Konsultan CARSOME akan menghubungi anda untuk mengesahkan maklumat anda dan menjadualkan sesi pemeriksaan di pusat yang terdekat.

Anda cuma perlu hadiri sesi pemeriksaan yang telah dijadualkan dan pemeriksa kami yang bertauliah akan melakukan pemeriksaan 175-titik ke atas kereta, sebelum menawarkan harga kepada anda.

Selain itu, anda juga boleh memilih untuk meletakkan kereta anda dalam proses bidaan secara langsung di mana rakan peniaga kami dari seluruh negara akan membida untuk kereta anda dan anda boleh mendapat harga sehingga 20 peratus* lebih tinggi dari harga pasaran.

Tempah sesi pemeriksaan dan
jual kereta lama
 anda dengan CARSOME sekarang!

*
Tertakluk kepada Terma dan Syarat.

Haziq Asyraf
A self-proclaimed foodie and gamer whose passion for food and games has recently extended to cars.


Minyak Hitam Kereta: Jenis Minyak Hitam Kereta Terbaik, Harga Tukar Minyak Hitam Kereta

Search

Home
BM
Minyak Hitam Kereta: Jenis Minyak Hitam Kereta Terbaik, Harga Tukar Minyak Hitam...

By

Carsome Author

Pemeriksaan dan penyelenggaraan
minyak hitam kereta
 (atau turut dikenali sebagai minyak enjin dan minyak pelincir) secara berkala penting untuk menjaga prestasi dan kemampuan enjin. Ia juga boleh membantu mengelakkan anda daripada berdepan dengan situasi luar jangkaan seperti minyak hitam bocor bawah enjin kereta yang mungkin berisiko merosakkan komponen lain dalam enjin kereta anda.

Secara amnya, minyak hitam kereta berfungsi membersihkan, menyejukkan dan melicinkan pergerakan sekali gus mengurangkan risiko kerosakan pada bahagian enjin kereta. Oleh sebab itu, pengetahuan asas mengenai minyak hitam merupakan salah satu perkara penting yang perlu diberi perhatian oleh pemilik kenderaan.

Minyak Hitam Kereta: 5 Tanda Tukar Minyak Hitam Kereta Yang Anda Perlu Tahu

Secara amnya, minyak pelincir atau minyak enjin perlu ditukar mengikut tempoh tukar minyak hitam kereta yang ditetapkan. Penyelenggaraan dan penjagaan minyak enjin penting untuk mengelakkan masalah kerosakan serius pada enjin yang mungkin menelan kos perbelanjaan yang lebih tinggi.

Biasanya, tempoh tukar minyak hitam kereta adalah bergantung pada jenis minyak hitam yang digunakan, biasanya setiap 5000 atau 10,000 kilometer. Meskipun begitu, anda disarankan untuk segera tukar minyak hitam kereta anda sekiranya menunjukkan tanda tukar minyak hitam kereta seperti berikut:

1. Enjin Kereta Meragam

Enjin kereta meragam,
masalah kereta bunyi bising
 pada bahagian enjin (bunyi ketukan), komponen logam bergesel dalam enjin merupakan tanda anda perlu tukar minyak hitam kereta anda. Secara amnya, minyak pelincir memainkan peranan penting dalam melancarkan pergerakan komponen logam dalam enjin. Ia sekali gus mengelakkan komponen logam yang bergerak dalam enjin daripada bersentuhan dan bergesel antara satu sama lain. Oleh sebab itu, minyak pelincir perlu diselenggara mengikut jadual bagi membantu meningkatkan jangka hayat sesuatu komponen dalam enjin dan mengurangkan risiko enjin kereta daripada meragam. Minyak pelincir yang tidak diselenggara akan menjadi semakin cair, berkurangan atau kotor sekali gus menjejaskan fungsinya.

2. Kereta Bau Hangit, Terbakar

Bau hangit atau terbakar dalam ruang kabin menandakan ada bahagian enjin kereta anda sedang mengalami masalah yang memerlukan pemerhatian segera. Biasanya, kereta bau hangit berlaku disebabkan oleh kebocoran minyak dalam enjin kereta. Malah, ia juga boleh berlaku disebabkan oleh suhu enjin kereta yang terlalu panas sehingga menyebabkan minyak terbakar di dalam sistem ekzos. Dalam sesetengah keadaan, ia juga menyebabkan
kereta keluar asap kelabu
 atau biru. Jika situasi sebegini berlaku kepada anda, segera periksa kereta anda dan tukar minyak hitam kereta anda untuk mengelakkan kerosakan yang lebih serius seperti kebakaran enjin dan sebagainya.

Artikel Berkaitan:

Tanda-tanda Sistem Ekzos Kereta Anda Mungkin Bocor dan Bermasalah

3. Berubah Warna Minyak Hitam Berkilat

Tidak seperti namanya, minyak enjin atau minyak pelincir (atau lebih dikenali sebagai minyak hitam dalam kalangan pengguna) sebenarnya berwarna coklat. Meskipun begitu, warna coklat ini berpotensi untuk berubah menjadi lebih gelap dan menjadi hitam sepenuhnya akibat kotoran dan bendasing daripada pembakaran dalaman enjin. Semasa periksa atau cek minyak hitam kereta, pastikan anda mengenal pasti tahap kejernihan minyak pelincir kereta anda. Tukar minyak hitam kereta anda sekiranya warnanya sudah bertukar gelap.

Cara Cek Minyak Hitam Kereta

Minyak pelincir atau minyak enjin secara amnya berfungsi memastikan prestasi enjin berada dalam keadaan baik. Selain melancarkan pemanduan, minyak pelincir ini juga berfungsi membersihkan dan menyejukkan komponen dalam enjin sekali gus melindungi enjin daripada sebarang kerosakan. Oleh sebab itu, anda disarankan untuk sentiasa memeriksa tahap kejernihan minyak pelincir kereta anda dari semasa ke semasa untuk mengelakkan risiko kerosakan enjin yang lebih serius.

Cabut
dipstick
 dan bersihkan;

Masukkan semula
dipstick
 ke dalam minyak hitam;

Kemudian keluarkan semula
dipstick
;

Periksa paras minyak hitam kereta

Sekiranya paras minyak hitam kereta berada melebihi paras
high level
, sebahagian daripada minyak hitam ini perlu dikeluarkan supaya ia tidak menjejaskan kelancaran enjin. Selain itu, antara kesan terlebih isi minyak hitam kereta boleh menyebabkan kebocoran dan
kerosakan
crankshaft
,
spark plug
 rosak
 dan perlu digantikan;

Sekiranya paras minyak hitam berada di bawah
low level
, minyak pelincir perlu ditambah untuk mengelakkan kerosakan komponen enjin;

Calitkan
dipstick
 pada tisu atau kain berwarna putih untuk melihat tahap kepekatan minyak hitam.

4. Lampu Amaran Tekanan Minyak Enjin Menyala

Lampu amaran tekanan minyak enjin kereta
 (
oil pressure warning
) atau turut dikenali sebagai lampu aladin menyala pada meter kereta menandakan sistem mengesan permasalahan pada sistem tekanan minyak enjin kereta anda. Biasanya,
lampu amaran kereta
 menyala apabila sistem mengesan masalah seperti minyak hitam bocor bawah enjin kereta,
fuel pump
 kereta rosak
 atau sebagai tanda minyak hitam kurang atau terlalu sedikit. Jika lampu amaran tekanan minyak enjin menyala, segera periksa paras enjin dan tambah minyak hitam jika perlu. Selain itu, anda disarankan untuk bawa kenderaan anda ke bengkel berdekatan untuk pemeriksaan lanjut bagi mengelakkan kerosakan serius yang lain daripada berlaku.

5. Peningkatan Penggunaan Bahan Api

Selain itu, peningkatan penggunaan bahan api atau
 minyak petrol
 turut merupakan petanda jelas anda perlu tukar minyak hitam kereta anda. Minyak pelincir yang telah cair dan tidak cukup likat akan meningkatkan stress ke atas enjin kenderaan anda. Komponen enjin kereta perlu bekerja dengan lebih keras daripada biasa bagi menggerakkan kereta bagi mencapai prestasi pemanduan seperti sediakala. Ia secara tidak langsung akan meningkatkan penggunaan petrol atau bahan api kenderaan anda.

Minyak Enjin Terbaik: Tip Pilih Minyak Hitam Kereta Terbaik dan Sesuai untuk Kereta Anda

Sebagai pemilik kenderaan, faktor-faktor penting seperti tahap kelikatan minyak enjin, jenis minyak hitam (minyak hitam semi sintetik, minyak hitam
fully synthetic
) dan jenis enjin kereta merupakan antara faktor penting yang perlu dipertimbangkan sebelum memilih minyak enjin terbaik dan sesuai dengan kenderaan anda. CARSOME menyenaraikan lima (5) perkara yang perlu dipertimbangkan sebelum memilih minyak enjin terbaik bagi menjamin prestasi dan ketahanan enjin kenderaan anda.

1. Model Kereta, Siri Pembuatan

Model kereta dan siri pembuatan kereta merupakan salah satu perkara penting yang perlu dipertimbangkan dalam memilih minyak enjin terbaik. Kebanyakan model kenderaan moden hari ini dilengkapi dengan enjin berprestasi tinggi baharu yang diformulasikan untuk meningkatkan kecekapan dan prestasi enjin sepanjang pemanduan. Selari dengan itu, minyak enjin kereta kini diformulasikan dan ditambah baik bersesuaian dengan perkembangan teknologi versi enjin baharu ini. Ini bermaksud, ada sesetengah minyak enjin dipasaran mungkin tidak sesuai untuk sesetengah model kereta lama disebabkan oleh pembaharuan formulasi ini.

2. Persekitaran, Tabiat Pemanduan

Anda juga disarankan untuk mengambil kira faktor tabiat pemanduan, persekitaran atau lokasi pemanduan sebelum memilih minyak hitam kereta terbaik. Keadaan persekitaran pemanduan yang berbeza seperti iklim (panas atau sejuk), keadaan jalan (berturap atau berbatu) serta faktor-faktor lain boleh memberi tekanan yang berbeza pada enjin kenderaan anda. Selain itu, penggantian dan penyelenggaraan minyak hitam kereta yang ideal juga bergantung pada penggunaan.

Jika kenderaan kerap digunakan, minyak pelincir perlu digantikan lebih awal meskipun belum melangkau tempoh minyak hitam kereta yang disyorkan bagi mengelakkan kerosakan pada enjin. Dalam situasi kereta jarang digunakan pula, anda disarankan untuk menggantikan minyak pelincir mengikut jadual yang telah ditetapkan bagi mengekalkan prestasi enjin kereta seperti biasa.

3. Jenis Minyak Hitam Kereta

Secara amnya, setiap jenis minyak hitam kereta mempunyai kelebihan dan kelemahan yang tersendiri. Oleh sebab itu, kenal pasti minyak hitam yang sesuai digunakan oleh kenderaan anda dan ambil kira faktor-faktor lain seperti tahap kelikatan minyak enjin, ketahanan terhadap suhu dan endapan (
sludge
), had tempoh ketahanan dan lain-lain sebelum membuat keputusan. CARSOME menyenaraikan tiga (3) jenis minyak hitam yang biasa dijual dipasaran untuk panduan anda seperti berikut:

1.
Mineral Engine Oil
 (Minyak Hitam Mineral)

Minyak hitam mineral atau turut dikenali sebagai
 motor oil
merupakan minyak mentah petroleum (minyak galian) yang ditapis. Kebiasaannya, minyak hitam mineral tidak tahan lama kerana tiada sebarang formula tambahan (bahan-bahan aditif lain) dimasukkan dalam minyak enjin jenis ini. Harga tukar minyak hitam kereta (harga minyak hitam mineral) adalah lebih murah berbanding harga minyak hitam yang lain;

2.
Semi-Synthetic Engine Oil
 (Minyak Hitam Semi Sintetik)

Minyak hitam semi sintetik pula merujuk campuran antara minyak asas sintetik (tidak melebihi 30 peratus) dan minyak asas mineral. Minyak hitam semi sintetik secara amnya berfungsi memberikan perlindungan enjin yang lebih baik dan dikatakan lebih tahan lama berbanding penggunaan minyak hitam mineral;

3.
Fully Synthetic Engine Oil
 (Minyak Hitam
Fully Synthetic
)

Minyak hitam
fully synthetic
 (sintetik penuh) pula dihasilkan daripada dua (2) komponen iaitu
polyalphaolefins
 dan
 ester
 yang digabungkan bersama bahan-bahan aditif lain. Minyak hitam
fully synthetic
 dapat bertahan lebih lama, selari dengan harga tukar minyak hitam jenis ini yang dikatakan lebih mahal berbanding harga minyak enjin yang lain.

4. Kelikatan Minyak Enjin

Semasa membandingkan minyak hitam enjin terbaik, anda mungkin perasan terdapat kod unik (gabungan nombor dan huruf) pada label pembungkusan. Secara amnya, kod-kod ini merujuk tahap kelikatan minyak enjin dan ukuran ketahanan minyak enjin. Biasanya, terdapat dua nombor yang menentukan tahap kelikatan minyak enjin:

Nombor pertama yang berakhir dengan huruf ‘W’ merujuk aliran minyak hitam dalam suhu sejuk (
winter
) – ketika enjin dihidupkan;

Nombor kedua pula merujuk aliran minyak hitam ketika suhu operasi normal.

Kelikatan minyak enjin yang nipis dan rendah mengalir dengan lebih mudah untuk melindungi bahagian enjin pada suhu yang lebih sejuk. Manakala, kelikatan minyak enjin yang tebal dan tinggi berkesan melindungi enjin dengan lebih baik pada suhu yang lebih tinggi. Secara teknikal, kelikatan minyak enjin yang ideal bergantung pada model kereta anda. Anda boleh merujuk manual pemilik yang disediakan oleh pengeluar kereta anda untuk info lanjut.

Apa Minyak Hitam yang Sesuai untuk Kereta Mengikut Tahun Penggunaan?

Ini merupakan persoalan biasa yang sering ditanya oleh pemilik kenderaan. Secara amnya, kereta lebih 10 tahun atau kereta lama memerlukan minyak enjin dengan kelikatan yang lebih tinggi seperti 10W-40. Ini kerana, komponen kereta lama berpotensi untuk mengalami banyak perubahan (komponen longgar dan sebagainya) disebabkan oleh banyak pergerakan berbanding kereta baharu. Perubahan ini secara tidak langsung menyebabkan enjin memerlukan minyak enjin yang lebih likat bagi menjaga kelancaran enjin dan memainkan fungsinya secara menyeluruh dengan lebih baik.

Kelikatan minyak enjin yang lebih tinggi berupaya melindungi komponen dalaman kereta berusia lebih 10 tahun dengan lebih baik berbanding minyak enjin berkelikatan rendah. Justeru itu, anda disarankan untuk menggunakan minyak enjin berkelikatan tinggi yang lebih sesuai untuk kereta lebih 10 tahun.

5. Standard Pensijilan Minyak Hitam

Selain itu, minyak pelincir juga dilengkapi dengan standard pensijilan minyak enjin yang ditunjukkan menggunakan akronim berbeza seperti berikut:

API (
American Petroleum Institute
);

ACEA (
European Automobile Manufacturers Association
);

ILSAC (
International Lubricant Specification Advisory Committee
); dan

JASO (
Japanese Automotive Standards Organization
).

Standard pensijilan ini menunjukkan bahawa minyak pelincir yang dijual telah memenuhi atau melepasi standard pensijilan yang telah ditetapkan. Selain itu, standard pensijilan ini juga merupakan salah satu jaminan prestasi dan kualiti minyak hitam yang dihasilkan.

Harga Tukar Minyak Hitam Kereta 2022

Minyak enjin kereta perlu digantikan secara berkala bagi memastikan prestasi enjin berada pada tahap yang optimum. Secara amnya, tempoh tukar minyak hitam kereta yang ideal adalah sekurang-kurangnya setiap 5,000km atau setiap enam bulan. Anda disarankan untuk merujuk manual pemilik atau dapatkan nasihat daripada mekanik bagi mendapatkan gambaran jelas tempoh tukar minyak kereta yang sesuai. Berikut merupakan panduan jenis minyak hitam, minyak enjin terbaik termasuk harga tukar minyak hitam kereta untuk rujukan anda.

1. Minyak Hitam Semi Sintentik CASTROL Magnatec 10W-40 SN/CF (
Semi-Synthetic Engine Oil
)

Minyak enjin jenis ini sesuai digunakan untuk model kenderaan tempatan seperti
Perodua Myvi
 dan
Perodua Alza
. Ia berkesan melindungi enjin supaya tahan lebih lama dan memastikan komponen enjin tidak mudah rosak. Secara amnya, minyak hitam Perodua ini diformulasikan dengan teknologi sintetik untuk meningkatkan perlindungan pada enjin dalam apa jua suhu dan gaya pemanduan.

Harga minyak hitam Perodua Myvi misalnya dijual pada harga antara RM82 hingga RM142 dalam platform jualan dalam talian.

2. Minyak Hitam
 Fully Synthetic
 Honda SN 0W-30 (
Engine Oil Fully Synthetic
)

Minyak hitam jenis ini pula sesuai digunakan untuk semua
model kereta Honda
. Kualiti minyak hitam ini diperakui dan mendapat kelulusan daripada bahagian Honda Research & Development (R&D) di Jepun. Minyak hitam Honda jenis ini dikatakan berkesan dalam memberi perlindungan enjin yang maksimum. Selain itu, ia juga berpotensi meningkatkan jangka hayat enjin Honda berbanding penggunaan minyak hitam biasa.

Harga minyak hitam Honda ini dijual pada harga antara RM97 hingga RM140 dalam platform jualan dalam talian. Anda juga boleh merujuk senarai penuh harga minyak hitam kereta terbaik yang dijual di pasaran
di sini
.

Semoga perkongsian mengenai minyak pelincir atau minyak enjin ini dapat membantu anda memilih minyak enjin terbaik untuk kenderaan anda. Selain itu, jika anda sedang mempertimbangkan untuk
jual kereta lama
 atau
beli kereta terpakai berkualiti
, layari laman web CARSOME untuk info lanjut. CARSOME merupakan
platform jual beli kereta terpakai terbaik dan terbesar
 di Asia Tenggara dengan pelbagai pilihan kereta menarik dengan tawaran harga yang berpatutan dan kompetitif.

Carsome Author


Betul Ke Kalau Stereng Kereta Bergegar Itu Tanda Rak Stereng Kereta Dah Rosak?

Search

Home
Automotive
Betul Ke Kalau Stereng Kereta Bergegar Itu Tanda Rak Stereng Kereta Dah...

By

Ahmad Azwadie Azman

Apa itu rak stereng? Rak stereng ataupun
steering rack
 merupakan satu set komponen rak dan pinan (
pinion
) yang berfungsi menukarkan input daripada stereng kepada gerakan tayar. Disebabkan ia melibatkan pergerakan kereta, rak stereng ini sangat-sangat penting bagi memastikan pergerakan kereta yang lancar.

Sama seperti komponen kereta yang lain, ia boleh menjadi rosak dan menyukarkan pergerakan kereta disebabkan tidak diselenggara dengan betul ataupun komponen tersebut telah haus dan rosak.

Kerosakan rak stereng ini jika dibiarkan, kereta anda boleh hilang kawalan dan seterusnya menyebabkan kemalangan kereta. Disebabkan itulah, jika anda merasakan sesuatu yang tidak kena pada kawalan kereta anda, berkemungkinan besar ia disebabkan kerosakan pada rak stereng.

Selain itu, ada juga beberapa tanda yang boleh menjadi tanda bahawa rak stereng kereta anda telah rosak. Jika ada antara tanda-tanda ini terjadi semasa anda sedang memandu, terus bawa kereta anda ke
bengkel kereta terdekat
!

Artikel berkaitan:

Ori atau Palsu? Macam Mana Nak Bezakan Alat Ganti yang Anda Beli?

Jika kejadian-kejadian seperti ini berlaku, berkemungkinan besar ia merupakan tanda
steering rack
 rosak:

1. Stereng Jadi Berat

Ketika anda sedang memandu, apabila anda memusingkan stereng kereta, ia terasa sangat berat dan anda perlu menggunakan banyak tenaga hanya untuk memusingkan stereng kereta. Seolah-olah stereng anda telah tersangkut pada sesuatu.

Ada kalanya, stereng menjadi berat apabila dipusing ke arah kanan dan juga kiri. Tetapi, boleh jadi juga stereng sukar untuk dipusingkan hanya pada salah satu belah sahaja.

Sepatutnya rak stereng membolehkan anda menukar laluan kereta dengan mudah dan anda tak perlu sampai nak ‘bergusti’ hanya semata-mata untuk menukar laluan kereta. Mungkin dengan video di bawah boleh memberi gambaran apa yang dimaksudkan dengan stereng kereta terasa berat:

2. Kebocoran Bendalir/Minyak

Ini merupakan antara tanda yang paling senang untuk dikenal pasti iaitu ada kebocoran berlaku di bawah kereta.

Jika anda periksa di bawah kereta pada bahagian rak stereng ada bendalir yang keluar daripadanya, berkemungkinan besar ada kebocoran cecair stereng kuasa telah terjadi.

Sumber: Kinon Garaj

Walau bagaimanapun, ia cuma satu kemungkinan kerana kebocoran yang anda lihat itu mungkin bendalir lain seperti minyak enjin. Jadi, adalah lebih baik untuk anda terus bawa kereta anda untuk diperiksa untuk mengelakkan masalah yang lebih teruk berlaku di masa akan datang.

Artikel berkaitan:

Jenis Minyak Hitam Kereta Terbaik, Harga Tukar Minyak Hitam Kereta

3. Stereng Tidak Kembali Ke Kedudukan Asal Selepas Dipusingkan

Anda sedang memandu dan ingin menukar laluan. Anda memusingkan stereng kereta dan perasan yang stereng kereta anda tidak berpusing kembali ke posisinya yang asal seperti yang sepatutnya. Stereng tetap pada kedudukan terakhir selepas anda memusingkannya seperti ini:

Anda terpaksa memusingkan kembali stereng kereta menggunakan tangan anda secara manual. Ada juga stereng yang akan berpusing kembali tetapi hanya pada kedudukan pukul 9 atau 3.

Nampak macam remeh kan tapi ini sebenarnya sangat berbahaya terutama sekali jika ia berlaku ketika anda memandu laju di lebuh raya. Terleka sedikit, bala bencana menanti anda!

4. Bunyi Berkeriut dan Berdentang Semasa Memandu

Bunyi yang dihasilkan akan kedengaran datang dari bawah kereta. Bunyi yang dihasilkan tidak berterusan. Ia akan berbunyi sekali sebelum jeda sebentar dan begitulah seterusnya. Macam mana bunyinya itu? Begini:

Bagi kerosakan pada rak stereng, ianya seperti dalam video di atas. Bunyi sekali yang disusuli jeda dan stereng berbunyi kembali.

Walau bagaimanapun, jika nak nilai kerosakan berdasarkan bunyi saja pun tidak boleh kerana bunyi yang anda dengar berkemungkinan hanya disebabkan oleh komponen yang longgar dan lain-lain sebab.

5. Bau Minyak Terbakar

Antara tanda lain kerosakan rak stereng ialah ada bau seperti minyak terbakar di dalam ruang kereta semasa pemanduan.

Ini disebabkan oleh minyak stereng kuasa yang menjadi terlalu panas kerana suhu kotak gear stereng meningkat. Ini sangat berbahaya kerana ia boleh menjadi punca kebakaran kereta!

Jika ini terjadi semasa anda sedang memandu, cari tempat yang selamat dan sesuai untuk berhenti. Tunggu sehingga kotak gear menyejuk sedikit dan teruskan perjalanan mencari bengkel kereta terdekat supaya kereta anda boleh diperiksa.

6. Stereng Berpusing Sendiri

Anda baru saja hidupkan kereta dan tiba-tiba stereng kereta anda berpusing tak tentu hala! Seolah-olah kereta anda dirasuk hantu kerana stereng bergerak sendiri.

Untuk masalah ini, jangan cari ustaz atau bomoh tetapi terus tunda ke bengkel terdekat. Jangan berani untuk memandu dalam keadaan stereng yang berpusing sebegini melainkan anda nak pergelangan tangan anda terseliuh ataupun patah semasa memandu!

Jangan Abaikan Kalau Tanda-tanda Ini Terjadi Kepada Anda!

Jika mana-mana tanda
steering rack
 rosak ini terjadi, anda sepatutnya terus bawa untuk diperiksa oleh mekanik bertauliah. Jika kerosakan ini diabaikan, dikhuatiri ia akan menyebabkan kerosakan yang lebih teruk nanti.

Bukan hanya menyebabkan kerosakan yang lebih teruk pada kereta, kerosakan-kerosakan ini juga boleh menjadi punca kemalangan yang boleh mengancam nyawa pemandu dan penumpang!

Jadi, kalau anda perasan sesuatu yang tidak tak kena pada kereta anda, jangan abaikannya!

Takut Kena Scam? Pergi Saja Ke Pusat Servis CARSOME!

Nak bawa kereta pergi bengkel tapi takut kena tipu? Tak perlu takut lagi kerana anda boleh dapatkan pemeriksaan mekanik bertauliah hanya di Pusat Servis CARSOME.

Artikel berkaitan:
Inilah Pusat Servis Kereta Yang Menjadi Idaman Rakyat Malaysia!

Apabila anda bawa saja kereta anda ke Pusat Servis CARSOME, kereta anda akan melalui pemeriksaan 20-titik secara percuma! Dari situ, mekanik kami akan memberitahu jika ada kerosakan, apa alat ganti yang diperlukan serta harga bagi pembaikan yang akan dibuat. Jika anda bersetuju, barulah kereta anda akan dibaiki.

Tiada lagi penipuan. Tiada lagi pembaikan tanpa persetujuan.

Kami akan periksa kenderaan anda dan beritahu apa yang tak kena atau apa yang rosak kepada anda. Mekanik bertauliah juga akan memberikan cadangan pembaikan untuk kereta anda. Setelah anda setuju dengan harga yang diberikan, barulah kereta anda akan dibaiki.

Di sini, kami hanya menggunakan alat ganti yang tulen saja, yang dipilih khas oleh mekanik kami. Kereta anda juga kami akan jaga seperti  kereta kami sendiri.

Kalau anda nak servis kereta berkualiti tanpa perlu risau kena tipu, kunjungi Pusat Servis CARSOME di Ampang dan di Petaling Jaya. Layari laman web
Pusat Servis CARSOME
 untuk membuat janji temu.

Tags
baiki kereta
pusat servis terbaik
service center near me
servis kereta
steering rack
tayar kereta

Ahmad Azwadie Azman


Search

Home
BM
Tanda-tanda Sistem Ekzos Kereta Anda Mungkin Bocor dan Bermasalah

By

Carsome Author

Sistem ekzos kereta direka untuk memastikan pelepasan bahan kimia berbahaya yang dihasilkan oleh kereta berada pada tahap yang selamat. Ia berfungsi mengurangkan kadar pelepasan bahan kimia ke udara selari dengan standard yang ditetapkan oleh sesebuah negara sekali gus mengelakkan pencemaran alam sekitar dan kesan berbahaya kepada nyawa manusia. Namun begitu, ramai dalam kalangan pemilik kereta yang tidak mengambil berat tentang penjagaan sistem ekzos kereta. Ia secara tidak langsung menyebabkan sistem ekzos kereta menjadi bocor, rosak dan bermasalah. Kebocoran sistem ekzos boleh menjejaskan kesihatan dan membahayakan nyawa pemandu dan penumpang sekiranya dihidu secara berterusan sepanjang pemanduan.

Isi Kandungan

Simptom Ekzos Kereta Bocor dan Bermasalah

Tip Penjagaan Ekzos Kereta

5 Warna Asap Kereta dan Punca Kerosakan

Simptom Ekzos Kereta Bocor dan Bermasalah

Pengetahuan mengenai masalah kebocoran sistem ekzos boleh membantu mengelakkan insiden-insiden yang tidak diingini daripada berlaku yang boleh membahayakan nyawa dan kesihatan. Jika anda mengesan tanda-tanda kerosakan atau kebocoran ini pada sistem ekzos kereta anda, segera dapatkan bantuan dan nasihat pakar untuk pemeriksaan dan pembaikan.

1. Bunyi Kuat atau Pelik pada Bahagian Sistem Ekzos

Jika anda mendapati terdapat bunyi yang lebih kuat daripada biasa dihasilkan pada bahagian ekzos, anda disarankan untuk memeriksa sistem ekzos untuk mengetahui sebarang kerosakan atau kebocoran. Kereta yang mengalami kebocoran ekzos biasanya akan menghasilkan bunyi yang kuat terutamanya semasa memecut. Lazimnya, bunyi yang terhasil berbeza mengikut saiz kebocoran–biasanya kebocoran kecil menghasilkan bunyi seperti siualan atau angin, manakal kebocoran besar menghasilkan bunyi yang lebih kuat seperti bunyi motobot.

Namun begitu, simptom bunyi ini sukar untuk dikesan kerana sistem ekzos dan sistem lain kenderaan menghasilkan bunyi-bunyi tertentu semasa beroperasi. Namun begitu, jika anda mengesan sebarang bunyi yang berbeza daripada kebiasaan, segera dapatkan bantuan dan pemeriksaan lanjut.

Bagaimana Kenal Pasti Bunyi Ekzos Bocor?

Secara amnya, ekzos kereta yang bocor akan menghasilkan bunyi berdesis (
hissing–
bunyi seperti gas bocor) atau ketak-ketik (
tapping–
bunyi seperti hujan jatuh di atas atap rumah). Biasanya, bunyi ini terhasil lebih kuat semasa enjin dalam keadaan sejuk atau semasa anda memecut kenderaan.

2. Kecekapan Bahan Api Menurun

Sistem ekzos memerlukan nisbah kandungan bahan api dan udara yang betul untuk menghasilkan tahap kecekapan bahan api yang bersesuaian. Jika berlaku kebocoran dalam sistem ekzos, ia secara tidak langsung akan menyebabkan prestasi enjin merosot sekali gus meningkatkan penggunaan bahan api. Ini kerana, lebih banyak bahan api diperlukan untuk mencapai tekanan yang betul untuk memberikan tenaga yang diperlukan oleh kenderaan.

3. Kuasa Pecutan Berkurangan

Kebocoran sistem ekzos terutamanya pada bahagian
manifold
 ekzos secara tidak langsung boleh merosakkan injap dan seperti dinyatakan di atas, akan meningkatkan penggunaan bahan api–menyebabkan kuasa enjin berkurangan. Ini kerana, enjin kehilangan lebih banyak kuasa dan menyebabkan kuasa enjin menjadi lemau sekali gus mengurangkan kuasa pecutan enjin sesebuah kenderaan.

4. Gegaran pada Pedal Minyak

Jika berlaku gegaran pada bahagian pedal minyak kereta anda–besar kemungkinan bahagian ekzos kereta anda bocor. Lazimnya, gegaran pada bahagian pedal minyak adalah disebabkan oleh kebocoran paip ekzos dan berkadar langsung dengan saiz kebocoran paip ekzos. Dalam erti kata lain, semakin besar saiz kebocoran, semakin teruk gegaran yang dialami oleh pemandu. Jika simptom dibiarkan, gegaran ini boleh bertambah buruk dan menyebabkan bahagian stereng dan lantai kereta turut mengalami situasi yang sama.

5. Bau Asap dalam Kabin

Jika sistem ekzos kereta anda mengalami masalah atau kebocoran, anda boleh mengenalpastinya melalui bau yang dihasilkan. Gas yang terbebas ke udara yang memasuki ruang kabin seperti gas karbon dioksida (CO2) menghasilkan bau yang tidak menyenangkan. Namun begitu, jika ekzos kereta anda mengalami kebocoran gas karbon monosikda (CO) – situasi sebegini perlu dibimbangkan. Berbeza dengan gas karbon dioksida, gas karbon monoksida tidak tidak berwarna, tidak berbau dan tanpa rasa.

Secara amnya,
keracunan karbon monoksida
 adalah kes keracunan udara yang menyebabkan maut yang paling biasa berlaku di kebanyakan negara. Gas karbon monoksida yang tinggi dalam udara akibat kebocoran ekzos akan menurunkan kandungan oksigen dalam kenderaan dan mengakibatkan darah membawa lebih banyak karbon monoksida. Ia secara tidak langsung boleh menyebabkan kematian secara tiba-tiba atau
sudden death
.

Oleh itu, anda disarankan untuk sentiasa periksa sistem ekzos kenderaan anda di pusat pemeriksaan bertauliah secara berkala bagi memastikan sistem ekzos berada dalam keadaan baik dan selamat.

Tip Penjagaan Ekzos Kereta

Kebanyakan pemilik kereta kurang memberikan perhatian terhadap penjagaan sistem ekzos. Oleh sebab itu, Carsome menyediakan tips dan panduan penjagaan berikut untuk rujukan anda:

Lakukan pemeriksaan sekurang-kurangnya setiap tiga bulan mengenal pasti sebarang kerosakan atau kebocoran pada bahagian ekzos kereta;

Pemeriksaan boleh dilakukan sendiri dengan menggunakan tangan untuk mengesan sama ada terdapat angin yang keluar saluran ekzos. Namun begitu, amalkan langkah berjaga-jaga untuk mengelakkan tangan daripada terkena bahagian ekzos yang panas;

Jika kebocoran berlaku di bahagian gasket penyambung blok enjin, anda disarankan untuk menggantikan terus komponen tersebut. Gasket boleh rosak disebabkan perubahan suhu panas dan sejuk. Secara amnya, jangka hayat gasket kereta mampu bertahan selama lima hingga 20 tahun bergantung pada keadaan dan penggunaan;

Jika kebocoran kecil berlaku di bahagian lain, anda boleh mengimpalnya untuk membaikinya. Namun begitu, anda disarankan untuk menukar keseluruhan sistem ekzos jika lubang kebocoran terlalu besar untuk mengelakkan pembaziran bahan api.

Selain dapat mengenal pasti simptom kebocoran ekzos, anda juga boleh mengetahui kerosakan komponen kereta melalui warna asap kereta yang dikeluarkan daripada ekzos. Pengetahuan mengenai jenis warna asap dan punca masalah dapat membantu mengelakkan kerosakan yang lebih serius berlaku pada kereta anda.

5 Warna Asap Kereta dan Punca Kerosakan

Selain
 penyelenggaraan kereta secara berkala
, anda juga boleh mengenal pasti kerosakan yang berlaku pada kereta anda dengan memerhatikan warna asap yang keluar daripada ekzos kereta anda. Warna asap yang keluar daripada saluran ekzos secara tidak langsung memberi petunjuk dan gambaran awal kerosakan komponen kereta.

1. Asap Kereta Tidak Berwarna, Sedikit Kebiruan

Jika asap kereta anda tidak menghasilkan sebarang warna atau berwarna sedikit kebiruan, anda secara lazimnya boleh menarik nafas lega. Ini kerana, ia menunjukkan proses pembakaran dalam enjin berlaku dengan baik dengan nisbah perbandingan campuran udara dan petrol yang tepat.

2. Kereta Keluar Asap Hitam

Bagi kereta dengan enjin diesel, kereta keluar asap hitam merupakan situasi normal. Namun begitu, bagi kereta dengan enjin petrol, asap berwarna hitam menandakan proses pembakaran dalam enjin berlaku dengan tidak sempurna–kekurangan udara dalam ruang enjin yang secara tidak langsung menyebabkan lebih banyak bahan api diperlukan untuk proses pembakaran. Jika situasi ini berlaku kepada anda, periksa penapis udara kereta anda kerana ia mungkin tersumbat, injap udara kereta tertutup, terdapat kerosakan pada karburator atau injektor bahan api mengalami kerosakan.

3. Kereta Keluar Asap Putih

Asap berwarna putih merupakan situasi yang biasa berlaku semasa menghidupkan kereta pada waktu pagi disebabkan oleh kehadiran wap air. Namun demikian, terdapat situasi kereta mengeluarkan asap putih kerana minyak pelincir telah memasuki kebuk pembakaran atau disebabkan oleh kerosakan pada bahagian enjin kereta anda. Meskipun kedua-duanya mengeluarkan asap putih–terdapat perbezaan yang ketara antara asap putih yang disebabkan oleh wap air dan minyak pelincir. Biasanya, asap putih tebal yang terhasil akibat kebocoran minyak pelincir menghasilkan bau tertentu.

Selain itu, asap kereta berwarna putih turut menandakan kerosakan pada gasket silinder atau piston yang sudah haus. Bagi kereta dengan enjin diesel pula, asap berwarna putih pekat menandakan sistem pembakaran kereta tidak berfungsi secara optimum. Oleh itu, anda disarankan untuk menghantar kenderaan anda ke bengkel berhampiran untuk pemeriksaan lanjut jika situasi-situasi sebegini berlaku kepada anda. Ia juga boleh mengelakkan anda daripada menanggung kerosakan yang lebih serius yang menelan belanja yang lebih besar.

Artikel Berkaitan:

Tanda-tanda Enjin Kereta Anda Mungkin Perlu Overhaul

4. Kereta Keluar Asap Biru

Asap berwarna biru yang keluar daripada ekzos kereta menandakan masalah yang berkaitan dengan enjin–enjin kereta sedang membakar minyak hitam akibat kerosakan kedap injap atau disebabkan oleh gelang piston yang telah haus. Sekiranya asap berwarna biru keluar semasa kereta sedang memecut, ia menunjukkan gelang piston mengalami kerosakan yang berpunca daripada kepala silinder. Masalah sebegini biasa berlaku dalam kalangan kereta yang sudah berusia, aspek penjagaan kereta yang diabaikan dan kereta dengan bacaan
mileage
 yang tinggi. Lakukan penyelenggaraan dengan segera sebagai langkah pencegahan untuk mengelakkan kerosakan yang lebih serius.

5. Kereta Keluar Asap Kelabu

Selain asap berwarna biru, putih atau hitam–kereta keluar asap kelabu turut menandakan terdapat masalah pada komponen tertentu kereta anda. Meskipun asap berwarna kelabu bukanlah sesuatu yang biasa berlaku, ia menandakan enjin kereta anda membakar minyak gear atau minyak transmisi daripada silinder atau terdapat kerosakan pada gelang piston. Selain itu, sekiranya anda dapat menghidu bau asap seakan-akan terbakar, ia juga menunjukkan komponen pengecasan turbo kereta anda mengalami masalah. Lakukan pembaikan dengan segera untuk mengelakkan kos pembaikan yang lebih tinggi.

Beri perhatian terhadap aspek penjagaan kereta anda dan pastikan anda tidak mengabaikan tanda-tanda yang mungkin membantu anda mengenal pasti sebarang masalah atau kerosakan pada kereta anda. Jika tidak pasti, bawa kereta anda ke bengkel yang boleh dipercayai untuk menyelenggara dan memeriksa kereta anda. Selain itu, jika anda sedang mempertimbangkan untuk
menjual mana-mana model kereta lama

dan berminat untuk
mendapatkan model kereta terpakai
, layari laman web Carsome untuk info lanjut. Carsome merupakan
platform jual beli kereta terpakai

yang menawarkan tawaran harga terbaik dengan perkhidmatan yang mudah, cekap dan pantas.

Carsome Author


Bila Perlu Tukar Spark Plug Kereta? Kenal Pasti 6 Tanda Spark Plug Kereta Rosak

Search

Home
BM
Bila Perlu Tukar Spark Plug Kereta? Kenal Pasti 6 Tanda Spark Plug...

By

Ahmad Azwadie Azman

An auto mechanic holds an old, dirty sparkplug over a car engine he is tuning up.

Spark plug
 memainkan peranan penting dalam sistem pembakaran dalaman enjin – palam pencucuh berfungsi menghasilkan percikan api bagi memastikan campuran udara dan bahan api dalam ruang pembakaran menyala. Sama seperti
minyak hitam atau minyak enjin
, penapis minyak atau penapis udara kereta,
spark plug
 kereta juga memerlukan rutin penjagaan dan penyelenggaraan secara berkala bagi memastikan prestasinya kekal berada dalam keadaan baik. Secara amnya,
 spark plug
 kereta perlu diselenggara dan digantikan bagi memastikan prestasi enjin kereta berada pada tahap yang optimum setiap 30,000 atau 50,000 bergantung pada situasi.

6 Tanda
Spark Plug
 Kereta Rosak yang Perlu Anda Tahu

Secara amnya,
spark plug
 kereta berfungsi menghasilkan percikan api bagi membantu menyalakan campuran bahan api dan udara dalam enjin.
Spark plug
 yang berada dalam keadaan baik membantu membakar bahan api dengan lebih efisien. Namun sekiranya
spark plug
 rosak, ia boleh menyebabkan masalah-masalah lain seperti enjin kereta sukar untuk dihidupkan. Berikut merupakan enam (6) tanda
spark plug
 kereta rosak untuk rujukan dan panduan anda:

1. Kuasa Pecutan Kereta Berkurangan

Salah satu punca yang menyebabkan kuasa pecutan kereta berkurangan yang sering berlaku dalam kebanyakan kereta hari ini adalah disebabkan oleh masalah dalam sistem pencucuhan atau
 ignition system
. Biasanya, masalah ini berlaku disebabkan oleh kerosakan pada sistem sensor atau
spark plug
.
Spark plug
 kereta rosak atau haus akan menyebabkan prestasi
spark plug
 merosot sekali gus mengurangkan kuasa pecutan kenderaan. Sekiranya anda mendapati kuasa pecutan kereta anda berkurangan tidak seperti kebiasaan, ia mungkin disebabkan oleh
 spark plug
kereta rosak yang perlu digantikan.

Namun begitu, anda disarankan untuk merujuk mekanik anda untuk pemeriksaan lanjut. Adakalanya, masalah kuasa pecutan kereta berkurangan turut berlaku disebabkan oleh beberapa faktor lain termasuk penapis bahan api yang rosak, penyuntik bahan api yang kotor atau tersumbat atau masalah pada sensor oksigen.

2. Kereta Kuat Makan Minyak

Spark plug
 kereta yang berada dalam keadaan baik membantu membakar bahan api dengan lebih cekap dalam kitaran pembakaran. Ia sekali gus memberikan purata penjimatan bahan api yang lebih baik. Sekiranya kenderaan anda mengalami peningkatan penggunaan bahan api, ia mungkin disebabkan oleh
spark plug
 yang sudah rosak. Proses pembakaran enjin yang tidak sempurna boleh menyebabkan peningkatan penggunaan bahan api yang lebih ketara. Kebiasaannya, enjin memerlukan sekitar 20 hingga 30 peratus lebih bahan api jika
 spark plug
 tidak berfungsi dengan baik.

3. Enjin Kereta Tersedu-sedu, Semput

Enjin kereta tersedu-sedu atau semput (
misfire
) biasanya berlaku disebabkan oleh masalah dalam sistem pencucuhan. Ia disebabkan oleh cetusan pada enjin kereta yang terputus-putus yang terjadi dalam silinder disebabkan campuran udara dan bahan api yang tidak tercucuh secara selanjar. Dalam kebanyakan kereta moden, masalah ini biasanya berlaku disebabkan oleh kegagalan sistem sensor.

Namun begitu, ia juga boleh terjadi disebabkan oleh wayar atau sambungan
spark plug
 kereta yang sudah usang atau rosak. Sekiranya situasi sebegini dibiarkan, pengeluaran ekzos akan meningkat dan mungkin akan menjejaskan pretasi dan kuasa enjin serta ekonomi bahan api.

4. Kuasa Enjin Bertambah, Berkurang Secara Tiba-tiba

Selain itu, anda mungkin mendapati kuasa enjin kereta akan tiba-tiba bertambah sebelum bertukar perlahan dengan tiba-tiba semasa memecut. Situasi ini berlaku kerana enjin kereta menyedut lebih banyak udara semasa proses pembakaran melebihi amaun yang diperlukan. Ia sekali gus menyebabkan kelewatan dalam penghantaran kuasa kepada enjin kereta. Masalah sebegini menandakan masalah kerosakan serius pada
spark plug
.

5. Enjin Kereta Bunyi Kasar

Jika anda menyedari
 enjin kereta bunyi kasar, bunyi
knocking
 atau enjin kereta bunyi bersiul
 terutamanya semasa kereta berada dalam keadaan pegun (tidak bergerak), ia mungkin menandakan
spark plug
 kereta rosak. Biasanya, masalah enjin kereta berbunyi kasar sebegini turut menyebabkan kereta bergegar. Ia berlaku disebabkan pembakaran bahan api yang tidak sekata dan sempurna menyebabkan enjin kereta bergegar selepas dihidupkan.

6. Kereta Boleh
Start
 Tapi Tak Hidup

Sekiranya anda menghadapi masalah untuk
start
 kereta anda tapi tak hidup, ia mungkin menandakan palam pencucuh atau
 spark plug
 kereta rosak dan perlu digantikan. Sistem enjin kereta terdiri daripada beberapa komponen individu yang berfungsi secara kolektif dalam memastikan enjin kereta berfungsi dengan baik. Jika salah satu daripada komponen ini rosak, ia mungkin menjejaskan prestasinya.

Jika kereta boleh
 start
 tapi tak hidup, anda disarankan untuk menghubungi mekanik anda untuk memeriksa kereta anda. Biasanya, masalah pada
spark plug
 boleh menyebabkan enjin kereta susah
 start
 terutamanya pada waktu pagi dan memaksa anda untuk memulas
kunci kereta

beberapa kali untuk enjin benar-benar hidup.

Artikel Berkaitan:

Kereta Tak Boleh
 Start
? Jangan Panik, 5 Punca Kereta Tak Boleh Start Yang Perlu Anda Tahu

Harga
 Spark Plug
 Kereta: Kos Penggantian
Spark Plug
 Kereta Rosak

Secara amnya, kos penggantian atau harga
spark plug
 kereta adalah sekitar RM20 hingga RM100 dalam pasaran bergantung pada kuantiti
 spark plug
 yang diperlukan, model kenderaan dan kos buruh. Harga
spark plug
 di kedai alat ganti kereta untuk
Proton Saga

contohnya dijual dalam lingkungan harga RM26/set. Namun begitu, harga ini juga bergantung pada jenis
spark plug
 yang dipilih.

Jenis-jenis Palam Pencucuh Kereta

Berikut merupakan antara jenis-jenis
spark plug
 kereta yang sering digunakan oleh kebanyakan pemilik kenderaan:

1. Palam Pencucuh Jenis Tembaga/Nikel

Ia juga dikenali sebagai palam pencucuh standard, menampilkan teras tembaga di bahagian dalam dengan kemasan saduran aloi nikel bagi tujuan elektrod. Palam pencucuh ini berharga lebih murah dan mempunyai jangka hayat yang lebih pendek. Harga
spark plug
 tembaga dijual pada harga sekitar RM30 atau mungkin lebih tinggi (bergantung pada model kenderaan anda).

2. Palam Pencucuh Jenis Platinum Tunggal

Palam pencucuh jenis ini merupakan salah satu
spark plug
 kereta paling popular dalam kalangan pemilik kenderaan. Ia menampilkan platinum sebagai elektrod, sejenis logam mahal dan dikatakan memberikan tekstur yang lebih keras berbanding nikel. Ia mempunyai jangka hayat yang lebih baik dan lebih ringan berbanding palam pencucuh standard. Harga
spark plug
 platinum tunggal dijual pada harga sekitar RM40 dan ke atas bergantung pada model kenderaan anda.

3. Palam Pencucuh Jenis Dwiplatinum

Palam pencucuh
 double platinum
 ini memaksimumkan penggunaan platinum pada kedua-dua bahagian teras dan dasar. Ia dikatakan lebih mahal berbanding palam pencucuh jenis platinum tunggal dan nikel, setanding dengan prestasi dan kualiti yang ditawarkan.

4. Palam Pencucuh Jenis Iridium

Palam pencucuh iridium menjanjikan jangka hayat yang lebih lama. Iridium ialah sejenis logam yang lebih keras dan dikatakan lebih tahan lasak berbanding platinum. Namun begitu, palam pencucuh jenis ini biasanya dijual pada harga yang lebih mahal, tetapi berbaloi dari segi penggunaan – tahan tiga kali ganda lebih lama berbanding palam pencucuh biasa. Harga
spark plug
 iridium dijual pada harga antara RM50 hingga RM150 bergantung pada model kenderaan anda.

Secara amnya, penjagaan, penyelenggaraan dan penggantian
spark plug
 atau palam pencucuh secara proaktif dapat memanjangkan jangka hayat enjin kenderaan anda. Ia penting bagi memastikan komponen lain dalam enjin kereta sentiasa berada dalam keadaan baik. Selain itu, sekiranya anda merancang untuk
membeli kereta terpakai
 atau
menjual kereta
second hand

anda, layari laman web Carsome untuk info lanjut. Carsome merupakan
platform jual beli kereta terpakai
 yang menawarkan rangkaian pilihan kereta terpakai yang berkualiti, terbaik dan selamat dengan harga yang berpatutan.

Ahmad Azwadie Azman


Search

Home
BM
Ini Caranya Untuk Anda Tempah Pandu Uji Bersama CARSOME

By

Ahmad Azwadie Azman

Membeli kereta
CARSOME Certified
 ada banyak kelebihannya – pertamanya, proses tanpa rumit yang menjamin ketenangan minda kerana kami menguruskan segalanya untuk anda. Selain itu, kesemua kereta CARSOME Certified telah melepasi
pemeriksaan 175-titik
 dan dibaik pulih untuk memastikan prestasi terbaik di
CARSOME Certified Lab
 kami.

Kesemua kereta
CARSOME Certified
 juga dijual pada harga tetap, bermakna harga yang anda nampak di laman web adalah harga yang perlu anda bayar. Anda juga akan mendapat waranti satu tahun percuma dan jika anda nak tukar fikiran, anda boleh manfaatkan jaminan pulangan wang dalam lima hari untuk pemulangan semula wang.

Artikel berkaitan:
Kesilapan Biasa Yang Pembeli Selalu Buat Semasa Pandu Uji

Kini, antara perkara terpenting untuk dibuat apabila membeli sebuah kereta adalah untuk memandu uji kereta yang ingin dibeli. Memandu uji membolehkan anda untuk merasai pengalaman memandu serta memeriksa kereta itu sendiri, untuk memastikan kereta tersebut tiada sebarang kerosakan dan kecacatan. Ketika ini juga, anda boleh meneliti laporan pemeriksaan asal bersama konsultan
CARSOME
 dan dapatkan penjelasan lanjut berkenaan keadaan kereta.

Kami berhasrat untuk memberikan anda
pengalaman tanpa risau
 ketika membeli kereta pramilik dengan menawarkan kepada anda kemudahan membuat tempahan pandu uji secara dalam talian. Begini caranya:

Tempah Sesi Pandu Uji Di Pusat Pengalaman CARSOME Berdekatan Anda Dengan Mudah

Langkah 1: Cari Kereta Idaman Anda

Terdapat sehingga 30 pilihan jenama kereta pramilik berkualiti dalam senarai kami, anda semestinya boleh cari kereta yang memenuhi kehendak anda. Sama ada anda mencari sedan yang luas ataupun hacbek yang lincah, semuanya anda boleh temukan di
carsome.my
.

Kesemua kereta yang dipaparkan di laman web kami juga didatangkan dengan laporan pemeriksaan lengkap yang boleh dilihat di mana-mana secara dalam talian beserta gambar jarak dekat bahagian dalaman dan juga luaran kereta. Sebagai tambahan, beberapa kereta terpilih juga digambarkan dengan paparan 360 darjah yang membolehkan anda memeriksa keadaan sebenar kereta di mana-mana mengikut keselesaan anda.

Langkah 2: Tempah Sesi Pandu Uji Percuma Di Pusat Pengalaman CARSOME Berdekatan Anda

Setelah anda memilih kereta yang anda berminat, klik pada “
Get Started
”. Di sini anda akan diberikan tiga pilihan tetapi memandangkan anda nak tempah pandu uji, teruskan dengan klik pada “
Schedule a Free Test Drive
”.

Anda akan nampak paparan seterusnya yang menunjukkan di Pusat Pengalaman CARSOME yang mana kereta tersebut terletak. Jika lokasi tersebut berdekatan dengan anda, anda boleh teruskan dengan klik pada “
Next Step
”.

Artikel berkaitan:
Apa Nak Kena Buat Kalau Jadi Kemalangan Semasa Pandu Uji ?

Langkah 3: Tetapkan Tarikh & Masa Yang Anda Mahu

Kemudian, anda akan dibawa ke paparan di mana anda boleh memilih tarikh dan masa yang anda mahu untuk janji temu bagi sesi pandu uji. Di sini anda boleh menempah sesi pandu uji seawal tujuh hari sebelum dengan empat slot masa yang ada untuk setiap hari.

Jika anda nampak sebarang pilihan yang telah dikelabukan, ini bermakna kereta tersebut tidak dapat dipandu uji pada tarikh dan masa tersebut, jadi lebih baik anda pilih tarikh dan juga masa yang lain. Jika anda berpuas hati dengan pilihan anda, anda boleh klik “
Confirm Your Booking
” untuk meneruskannya.

Langkah 4: Hadir Sesi Pandu Uji

Tahniah, tempahan anda dah pun disahkan! Apa yang tinggal cumalah untuk anda hadirkan diri ke sesi pandu uji tersebut. Kesemua butiran janji temu dan juga lokasi Pusat Pengalaman CARSOME akan dipaparkan di laman pengesahan tempahan.

Konsultan CARSOME kami akan menghubungi anda untuk mengesahkan butiran tempahan anda selepas janji temu dibuat. Jangan lupa untuk bawa sekali kad pengenalan dan juga lesen memandu anda untuk memudahkan urusan ketika sesi pandu uji nanti.

Pilih CARSOME dan Alami Cara Pembelian Kereta yang Terjamin Sekarang!

Apabila anda memilih
CARSOME
, anda akan dijamin dengan ketenangan minda, kemudahan serta ketelusan penuh apabila anda membeli kereta
CARSOME Certified
. Apabila anda memutuskan untuk
membeli kereta
 selepas sesi pandu uji, kami akan menguruskan kesemua kertas kerja untuk anda dan anda boleh memilih untuk mengambil sendiri kereta yang dibeli di
Pusat Pengalaman CARSOME
 atau pilih untuk dihantar ke rumah anda.

Nak tahu apa yang menarik? Anda boleh pandu milik setelah anda membeli kereta
CARSOME
. Jika anda berubah fikiran tentang pembelian tersebut, anda boleh pulangkan kembali kereta tersebut dalam masa lima hari untuk dapatkan pemulangan wang penuh – tanpa sebarang soalan.

Tunggu apa lagi? Tempah pandu uji dengan kereta idaman anda di
carsome.my
 sekarang!

Ahmad Azwadie Azman


Search

Home
BM
Wajib Tahu! Berapa Banyak Sepatutnya Anda Bayar Ansuran Kereta?

By

Amarnath

“Permohonan pinjaman anda telah diluluskan!”

Ayat ni paling ditunggu-tunggu oleh mereka yang dah mohon pinjaman untuk membeli kereta. Tapi kan, anda sedar tak apa akan jadi kalau bayaran bulanan untuk kereta idaman anda tu dah terlebih daripada bajet anda?

Baru-baru ni, para netizen gempar apabila seorang lelaki mendakwa permohonan pinjamannya untuk membeli sebuah Perodua Alza model baharu telah diluluskan dengan bayaran bulanan lebih daripada RM900/bulan. Lagi mengejutkan apabila pendapatannya cuma RM1,500 sebulan. Itu bermakna dia dah belanjakan lebih 60 peratus gajinya untuk bayar ansuran keretanya!

Artikel berkaitan:
Belanjawan Bijak: Membeli Kereta Keluarga Pertama Anda

Kalau bayaran ansuran bulanan kereta lebih 30 peratus daripada gaji anda, itu sangat-sangat tidak sihat untuk kewangan anda.  Kalau anda nak tahu, ini merupakan antara tips boleh digunakan untuk merancang bayaran ansuran bulanan kereta anda.

Lebihkan Bayaran Deposit

Bayaran deposit yang lebih banyak boleh mengurangkan bayaran ansuran bulanan. Katakanlah anda bayar deposit sekurang-kurangnya 20 peratus, ia akan mengurangkan bayaran bulanan untuk masa yang akan datang jadi dah tak banyak hutang yang anda kena bayar.

Sebagai contoh, katakanlah anda nak beli Perodua
Alza 1.5L AV D-CVT yang baharu. Berdasarkan laman web rasmi Perodua, harganya adalah RM75,500. Kalau anda bayar deposit sebanyak 10 peratus iaitu RM7,550 dengan tempoh pinjaman selama 7 tahun dan kadar faedah sebanyak 3.5 peratus, bayaran bulanan anda adalah sebanyak RM1,007.

Tapi kalau bayar deposit sebanyak 20 peratus iaitu sebanyak RM15,100 dengan tempoh pinjaman selama 7 tahun dan kadar faedah 3.5 peratus, bayaran ansuran bulanan akan jatuh kepada RM895. Kat situ anda dah jimat sebanyak RM112 sebulan untuk bayaran ansuran kereta anda.

Guna Peraturan 20/7/20 Untuk Tahu Jumlah Ansuran Yang Anda Boleh Bayar

Satu lagi cara untuk anda tahu jumlah ansuran bulanan yang sesuai dengan bajet anda adalah dengan gunakan peraturan 20/7/20.

Ini caranya untuk anda gunakan peraturan 20/7/20:

Bayaran deposit 20 peratus
: Biasanya bayaran deposit untuk beli kereta adalah sebanyak 10 peratus tetapi kalau anda boleh bayar 20 peratus deposit, bayaran bulanan anda akan jadi lebih rendah.

Tempoh Pinjaman 7 tahun
: Tempoh pinjaman 9 tahun nampak macam menarik tapi sebenarnya kalau kita tambahkan semua bayaran faedah, anda sebenarnya bayar lebih banyak daripada yang sepatutnya. Kerana itulah lebih baik kalau anda boleh buat pinjaman untuk tempoh tujuh atau lima tahun kalau anda mampu.

Bayaran ansuran cuma 20 peratus daripada gaji bulanan
: Pastikan bayaran ansuran bulanan kereta anda tak lebih 20 peratus daripada gaji bulanan anda. Ini penting untuk kewangan dan juga untuk kekalkan skor kredit anda.

Kalau anda nak lagi faham, jom kita tengok pilihan pembiayaan untuk model terpakai Perodua Alza SE 1.5 daripada Carsome yang berharga RM46,400. Dengan deposit 20 peratus sebanyak RM9,253 dengan tempoh pinjaman selama 7 tahun, bayaran bulanannya cuma sebanyak RM551.

Kalau gaji anda RM3,000 sebulan, asingkan saja 20 peratus iaitu sebanyak RM600. Ini pun dah cukup untuk bayaran ansuran bulanan dan siap ada baki lagi untuk perbelanjaan lain seperti servis kereta, insurans, atau cukai jalan.

Bayaran Lain Yang Orang Selalu Terlupa

Bila anda memiliki kereta, anda kena sentiasa bersedia untuk keluarkan duit lebih untuk bayar benda lain selain daripada bayaran ansuran bulanan seperti servis kereta, insurans, dan cukai jalan.

1. Pembaharuan Cukai Jalan

Hanya kereta yang ada cukai jalan saja yang boleh dipandu di atas jalan. Bayaran cukai jalan pula berbeza mengikut jenis kenderaan, kapasiti enjin dan sama ada ia kenderaan persendirian atau kenderaan komersial.

Kalau nak tahu lebih lanjut, anda boleh rujuk jadual berikut untuk tahu berapa banyak cukai jalan yang anda kena bayar di Malaysia:

Kapasiti Enjin (CC)

Kadar Rata

Kadar Kenaikan (Mengikut CC)

Jumlah Cukai Jalan

1,000 dan ke bawah

RM20

–

RM20

1,001 – 1,200

RM55

–

RM55

1,201 – 1,400

RM70

–

RM70

1,401 – 1,600

RM90

–

RM90

1,601 – 1,800

RM200

RM0.40

RM200 – RM280

1,801 – 2,000

RM280

RM0.50

RM280 – RM380

2,001 – 2,500

RM380

RM1.00

RM381 – RM880

2,501 – 3,000

RM880

RM2.50

RM882 – RM2,130

3,001 dan ke atas

RM2,130

RM4.00

RM2,134 dan ke atas.

Kadar cukai jalan untuk kenderaan persendirian di Semenanjung Malaysia.

Memandu tanpa cukai jalan merupakan satu kesalahan jenayah dan anda wajib memperbaharui cukai jalan anda setiap tahun. Kegagalan untuk berbuat demikian boleh dikenakan denda sehingga RM3,000 mengikut Seksyen 14(4) Akta Pengangkutan Jalan Raya 1987.

2. Insurans Kereta

Anda tak boleh perbaharui cukai jalan kereta anda kalau kereta anda tak dilindungi insurans. Insurans merupakan keperluan wajib untuk pemilik kereta. Ada pelbagai produk insurans kereta yang boleh anda pilih tetapi sangat penting untuk pilih polisi insurans yang memberikan perlindungan terbaik bagi kenderaan anda.

Kalau anda tak tahu mana satu polisi insurans yang terbaik untuk anda, CARSOME kini boleh membantu anda memilih polisi insurans yang sesuai dengan
Insurans Motor CARSOME Capital
.
 Kami akan bantu anda untuk membeli dan mendapatkan sebut harga insurans dengan segera serta pembaharuan cukai jalan dengan mudah.

Memandu tanpa insurans merupakan satu kesalahan jalan raya yang  boleh dikenakan denda sehingga RM1,000 di bawah Akta Pengangkutan Jalan Raya 1987. Kalau anda terlibat dengan kemalangan, anda terpaksa bayar segala kerosakan dan rawatan menggunakan duit anda sendiri.

Artikel berkaitan:
Beli Kereta Baru Tapi Tak Tahu Cara Pilih Insurans Kereta Terbaik? Info Lengkap Insurans Kereta Di Sini

3. Kos Servis Kereta

Servis kereta secara berkala penting supaya kereta boleh sentiasa berfungsi dengan baik dan boleh bertahan lama. Ia juga untuk mengelakkan kereta anda daripada selalu rosak. Berikut merupakan contoh pengiraan anggaran kos servis kereta.

Ambil contoh Perodua Alza yang baharu. Berdasarkan penyenaraian harga khidmat lepas jualan Perodua, berikut merupakan kos servis penyelenggaraan bagi model tersebut:

10,000KM
 – RM186.40

20,000KM & 60,000KM
 – RM297.81

30,000KM, 50,000KM, 70,000KM & 90,000KM
 – RM236.86

40,000KM & 80,000KM
 – RM398.90

100,000KM
 – RM633.61

Kebanyakan pengeluar kereta di Malaysia menganggarkan jarak perbatuan tahunan purata bagi seorang pemandu biasa adalah sebanyak 20,000km. Jadi, ia akan mengambil masa kira-kira 60 bulan untuk kereta anda mengikuti jadual servis penyelenggaraan berkala sehingga 100,000km.

Kalau dibahagikan kos keseluruhan penyelenggaraan sebanyak RM3,160.87 dengan tempoh 60 bulan – anda perlu simpan sebanyak RM52.70 setiap bulan untuk menampung kos servis Perodua Alza. Itu belum kira lagi kos-kos alat ganti lain yang mungkin perlu ditukar seperti pad brek, tayar, tali sawat, dan macam-macam lagi.

Artikel berkaitan:
Kereta Rosak? Kos Alat Ganti atau Spare Part Kereta yang Perlu Anda Tahu

Kereta anda perlu diservis secara berkala untuk mengelakkan ia selalu rosak dan boleh mendatangkan bahaya kepada anda. Jadi, penting untuk anda memilih kereta yang sesuai dengan gaji untuk mengelakkan anda daripada terjebak dalam masalah kewangan di masa akan datang.

Diharapkan panduan ini boleh membantu anda untuk merancang bayaran ansuran bulanan bagi pembelian kereta anda nanti.

Amarnath


Search

Home
BM
Perodua Axia 2023 Kini Sudah Dilancarkan Secara Rasmi!

By

Haziq Asyraf

Perodua baru-baru ini mengumumkan
 bahawa tempahan untuk Perodua Axia baharu 2023 kini telah dibuka.

Pelbagai spekulasi telah dikeluarkan mengenai Perodua Axia 2023 dan apa yang dapat kami katakan mengenai kereta ini berdasarkan brosur yang dipaparkan di laman web rasmi Perodua ialah, ia telah dinaik taraf secara signifikan berbanding generasi yang sebelumnya.

Harganya Dijangkakan Dalam Lingkungan RM38,000 – RM49,000

Anggaran harga bagi Perodua Axia 2023 adalah dalam lingkungan RM 38,000 hingga RM49,000, dengan empat varian berbeza – G, X, SE, dan AV.

Axia G adalah varian yang paling rendah dengan jangkaan harga RM38,600, diikuti oleh Axia X pada jangkaan harga RM40,000, kemudian Axia SE yang dijangkakan berharga RM44,000, dan akhir sekali Axia AV yang merupakan varian paling premium dengan jangkaan harga RM49,500.

Walaupun terdapat kenaikan harga sebanyak 15 peratus, tetapi model Axia baharu ini dilengkapi dengan pelbagai naik taraf yang membuatnya lebih berbaloi.

Enjin Yang Sama, Kotak Gear Yang Berbeza

Perodua Axia 2023 ini akan dikuasakan oleh enjin 1.0 liter EEV dengan kotak gear D-CVT untuk kesemua empat varian. Jadi, kami yakin yang ia masih menggunakan enjin tiga silinder 1.0 liter 1KR-VE yang sama dengan model Axia yang lama. Maaflah ya, nampaknya Axia baru ni tak boleh nak ‘tekan-tekan preggy’.

Walau bagaimanapun, transmisinya telah dinaik taraf secara signifikan kepada kotak gear D-CVT yang baharu, sama seperti yang digunakan dalam Perodua Ativa yang dilancarkan pada 2021. Tiada lagi transmisi empat kelajuan automatik dengan Axia, dan jarak perbatuannya kini boleh mencecah sehingga 25.3km/liter untuk varian G dan X, manakala varian SE dan AV pula boleh pergi sejauh 27.4km/liter dengan sistem
 ECO Idle
.

Perodua Smart Drive Assist untuk Semua Varian?

Perodua Axia 2023 yang baru ini juga akan turut dilengkapi dengan Perodua Smart Drive Assist yang didatangkan dengan:

Enam beg udara

ABS dengan EBD & BA

Kawalan Kestabilan Kenderaan (VSC)

Daya Tolakan Mendaki (HSA)

Kawalan Cengkaman (TRC)

Filem Tingkap Solar & Keselamatan (Varian SE & AV)

Ciri-ciri lain termasuk lampu depan LED dengan DRL (lampu LED untuk varian X, SE, dan AV manakala DRL pula hanya tersedia pada varian SE dan AV, dan lampu halogen untuk varian asas G) dan banyak lagi yang boleh dilihat dalam gambar di atas.

Varian AV adalah varian paling mewah yang didatangkan dengan kerusi separa perlumbaan separa kulit, skrin info hibur TFT 7-inci, paparan audio 9-inci dan banyak lagi.

Kalau anda berminat nak tempah Perodua Axia 2023, terdapat lima warna yang anda boleh pilih – Granite Grey, Lava Red, Glittering Silver, Ivory White, dan juga warna baharu Coral Blue.

Tukar Tempahan & Nikmati Rebat Cukai Jualan

DAN lagi satu perkara, jika anda dah buat tempahan Perodua Axia generasi terdahulu sebelum tamat pengecualian cukai jualan tahun lalu tetapi masih lagi menunggu untuk dapatkan kereta, anda mempunyai pilihan untuk menukar kepada Perodua Axia 2023 sekarang dan masih boleh menikmati rebat cukai jualan tersebut. Untungnya macam tu!

Dapatkan Perodua Axia Pramilik Berkualiti Dengan CARSOME

Tak sanggup nak tunggu Perodua Axia 2023? Dapatkan
Perodua Axia
 pramilik yang telah diperiksa dengan teliti dan dibaik pulih secara profesional untuk menjamin keselamatan melebihi taraf, keselesaan sepenuhnya, dan estetik yang telah dibaik pulih daripada CARSOME.

Layari
carsome.my
 atau
muat turun aplikasi kami
 hari ini untuk cari kereta CARSOME Certified idaman anda!

Artikel ini ditulis berdasarkan artikel “
2023 Perodua Axia (D74A) now open for booking! Estimated price RM38k-RM49k
” yang diterbitkan di
carlist.my
 pada 31 Januari 2023.

Tags
Axia
Perodua Axia

Haziq Asyraf
A self-proclaimed foodie and gamer whose passion for food and games has recently extended to cars.